भोजपुरी लोक कला आ देशज ज्ञान के इन्वर्सिटी ! – भोजपुरी पंचायत\nभोजपुरी हिन्दी प्रदेश के हृदय केन्द्र में मौजूद अइसन नाड़ी बा जवन उत्तर प्रदेश के बनारस-गोरखपुर से लेके आरा-छपरा तक फइलल बा। एकर विस्तार कलकत्ता, बम्बई, दिल्ली जइसन महानगरन तक बा. काहें से कि पुरबिया लोग रोजगार खातिर देश के बहुत जगह में जाके बसल बाड़े। अपना देश के बाहर भी फिजी, ट्रिनिडाड, सूरीनाम, अउर मारीशस से लेके हालैण्ड आ दक्षिण अफ्रीका ले लाखन के संख्या मे भोजपुरी क्षेत्र के लोग जाके आपन भाषा, संस्कृति के विस्तार देले बाड़े। एह देसन के साथ भारत के संबंध मजबूत बनावे में भी भोजपुरी भाषी लोगन के बहुत हाथ बा। भारत के एक प्रदेश से दोसरा प्रदेश के बीच एकता कायम करे में एह लोगन के भारी योगदान बा।\nभोजपुरी क्षेत्र के गौरव के रूप में काशी नगरी बा जहवाँ गौतमबुद्ध, शंकराचार्य, रामानन्द, बल्लभाचार्य, रैदास, कबीर, तुलसी, भारतेन्दु हरिश्चन्द्र, जयशंकर प्रसाद, प्रेमचन्द, रामचन्द शुक्ल, त्रिलोचन, नजीर बनारसी, किशन महराज, विस्मिला खाँ जइसन विभूति अपने ज्ञान-विज्ञान, कला से देश दुनिया के प्रभावित कइले बाड़े।\nसन् 1857 के पहिली आजादी के लड़ाई में भोजपुरी क्षेत्र के गाँव-गाँव से अनगिनत लोग भाग लेले रहले। ओह लड़ाई के नायक के रूप में मंगल पाण्डेय, वीर कुँवर सिंह आपन तन मन धन के कवनो परवाह ना कइके देश के जनता में आजादी के जोश जगवले। सन् 1942 के भारत छोड़ो आन्दोलन में कई जगह पर अंग्रेजी सेना के हार मानिके भागे के पड़ल। बलिया त चौदह दिन खातिर आजाद भी हो गइल रहे। आजादी के लड़ाई के बाद भी बाबू राजिन्दर परसाद, जय प्रकाश नरायण, डा0 भगवानदास, श्री प्रकाश जी, संपूर्णानंद, लाल बहादुर शास्त्री, बाबू जगजीवन राम, कमलापति त्रिपाठी, राजनारायण जी अउर चन्द्रशेखर जी जइसन राजनीतिज्ञ भोजपुरी क्षेत्र के नाम रोशन कइले । महापंडित राहुल सांकृत्यायन से लेके आचार्य हजारी प्रसाद द्विवेदी ले कई बड़-बड़ साहित्यकार विद्वान एह क्षेत्र में पैदा भइलन। संस्कृत भाषा साहित्य के त ई क्षेत्र गढ़ ह। पंडित रघुनाथ शर्मा से लेके आचार्य बलदेव उपाध्याय तक देश-विदेश में बहुत लोग अपना ज्ञान से सबके प्रभावित कइले बाड़े।\nएकरे अलावा चित्रकला, मूर्तिकला, संगीत, हस्तशिल्प अउर कारीगरी में इहवाँ के बनावट के विशेष छाप मौजूद बा। गरीबी, बेरोजगारी के बादो शिक्षा आ कला के क्षे़त्र में भोजपुरी अंचल हमेशा आगे रहल बा।\nभोजपुरी क्षेत्र के लोक साहित्य बहुत समृद्ध बा। लोकगीत, गाथा, कहावत, लोककथा, व्रतकथा अउर लोकगीत के त इहाँ बड़ खजाना बा। भिखारी ठाकुर जइसन कलाकार अपना नाटक खातिर घरे-घरे जानल जाले। रामलीला-रासलीला के कार्यक्रम त एह क्षेत्र में सालो भर चलेला । भोजपुरी क्षेत्र लोककला आ लोकविद्या के गढ़ मानल जाला। महेन्दर शास्त्री, धरीछन मिसिर, मोती बी.ए., चतुरी चाचा, रामेश्वर सिंह कश्यप, विवेकी राय,चंद्रशेखर मिश्र, शारदा सिन्हा, स्वामी विमलानन्द सरस्वती, रामजियावन दास बावला, पंडित हरिराम द्विवेदी, जइसन लोग अपना साहित्य अउर कला से सबके प्रभावित कइले बाडे।\nभोजपुरी में कईगो पत्रिका निकलत बाड़ी स। कईगो साहित्यिक-सांस्कृतिक संगठन भोजपुरी में काम कर रहल बाड़े। अब जरूरत बा कि भोजपुरी से संबंधित जवन चीज छितराइल बा सबके बटोरि के ओकर साहित्यिक, सांस्कृतिक, ऐतिहासिक, सामाजिक, आर्थिक, राजनीतिक अध्ययन कइके ओकरा पर नया खोज कइल जा। भोजपुरी समाज अब्बो बहुत पिछड़ल बा। एह समाज के पिछड़ापन, गरीबी, अशिक्षा के दूर करे खातिर हमनी के मिलि-जुलि के प्रयास करेके पड़ी। कवनो भाषा के विकास ओकरे समाज के विकास से जुड़ल बा।इ सोचल जा कि समाज पिछुआ जा आ भाषा आगे बढ़ी जा त इ ना हो सकेला .\nकबीर आ उनके अइसन भोजपुरिया संतन के बानी काम करे वाली जनता के भीतर के आवाज ह। भोजपुरी के असर दुनिया के कई देसन में देखात बा। ओकरे मूल में एह क्षेत्र के मजदूर बाड़े। एह क्षेत्र के किसान-मजदूर अपना मेहनत के बल पर माटी के सोना बनावे में योगदान देले बाड़े। भोजपुरी के इज्जत मजदूर-किसान भाई लोग के ताकत के इज्जत ह। भोजपुरी मेहनत अउर ताकत के भाषा ह। भोजपुरी लोकगीत में त किसान-मजदूर के रोज के जिनिगी के व्यवहार के बात बा। भोजपुरी लोकगाथा में कठिन से कठिन परिस्थिति में भी धीरज के कथा बा। मेहनत अउर ताकत के साथ कईगो राग-आनन्द, हुलास, प्रेम, विरह, करुणा सब कुछ भोजपुरी साहित्य में मौजूद बा। ओकरे सौंदर्य के देखे-परखे आ जाने खातिर कईठो उपाय करेके परी।\nभोजपुरी क्षेत्र के आपन बड़ सांस्कृतिक विरासत बा। ओह थाती के जाँच-परखि के सुरक्षित राखे के प्रयास करेके होई। ओह विरासत के प्रचार-प्रसार खातिर जुटे के होई। ईहो कोशिश करेके होई कि ओह में का नया जोड़ल जा सकेला। भोजपुरी भाषा अउर साहित्य के जतना लिखल आ प्रकाशित रूप बा, ओकरा हजार गुना साहित्य लोगन के जबान में बा। एह में भोजपुरी समाज के इतिहास सुरक्षित बा। ओह इतिहास के प्रकाशित रूप में सबके सामने ले अइला पर हमनी के बहुत कुछ सीख मिली।\nभोजपुरी भाषा के कई रूप पावल जाला। सब रूप के अध्ययन करे के खातिर भोजपुरी भाषा सर्वेक्षण पर भी काम होखे के चाही। भोजपुरी भाषा अउर जीवन शैली के सांस्कृतिक विभिन्नता उजागर करे खातिर भोजपुरी कला के रूप में भी इकट्ठा कइल जरूरी बा। एकरा खातिर एगो भरल पूरल संग्रहालय बनावल जरूरी बा।\nइलेक्ट्रानिक मीडिया, फिल्म-निर्माण, विज्ञापन आ फिल्म निर्माण के क्षेत्र में बहुत काम कइले के संभावना बा। भोजपुरी काम करे खातिर ट्रेनिंग के इंतजाम करे के परी.एकरा खातिर एगो सोगहग भोजपुरी परिवार बसावे आ बनावे के परी .भोजपुरी इलाका से दुनिया भर में जेतना लोग गइल बाड़े उनके जोड़े के परी .एकरा खातिर सूचना केन्द्र बना के ओ लोग के भोजपुरी क्षेत्र के विकास से जोड़े के परी।\nएगो अऊर बाति इ बा कि भोजपुरिया लोग बहरा जाके खूब काम करेला. धरती के स्वर्ग बना देला .बाकी अपना भोजपुरी इलाका में अइसहीं बदहाली बनल रही .एगो खिस्सा इयाद आवता .एगो बानर रहे .बरसा के दिन में खूब पानी बरसल रहे .ऊ पेड़वा प बइठल कांपत रहे.ओहि पेड़वा प एगो बया आपण घोसला बनवले रहे . ऊ बनरा से पूछलस ए नर नरई/हाथ गोड अछइत/जाड़े कहें मरइत.बनरा खिसिया गइल आ बया के घोसला नोच नाचि देलस .हमहन के खिसिअइला के जउरत नइखे .हमहन के इ सोचेके बा कि हाथ गोड भी बा ,दिल दिमाग भी बा ,जगह जमीं नदी तालाब सब बा. तबो भोजपुरी इलाका के हालात काहें खराब बा.हम अपना\nइलाका के काहें ना बदल सकीलें .हमके इ बुझाला कि एमे कुछ त हमहन के दोस बा आ कुछ हमन के शिक्षा के दोस बा .हमन के ऐसन शिक्षा के फेरा में परि गइल बानि जा कि आपने जगह जमीन से कट गइल बानी जा .जवन हमहन के देशज ज्ञान बा ओसे कटि गयल बानी जा .एके बदले के परी .देशज आ जनपदीय ज्ञान के बहुत उपेक्षा भइल .आबो से चेतल जा .ए ओर ध्यान दियाव .भोजपुरी क्षेत्र के इन्वर्सिटीन में लोक विद्या के विभाग खोलल जा .आ हो पावे त अपने बोली बानी में एगो एइसन इन्वर्सिटी खोलल जा जवना में एह इलाका के संस्कृति ,साहित्य संसाधन आ ओकरे विकास के बाति सिखल पढ़ल जा सके . कर्नाटक में अइसन हो सकेला त बनारस में भा गोरखपुर में काहे न हो सके .\nPosted in साहित्य\tTagged भोजपुरी लोक कला, सदानंद शाही


प्रदर्शन ला तइयार बा फूहड़ सनीमा – Anjoria\nभोजपुरी के अब तक के सबले बोल्ड फिलिम “फूहड़ सिनेमा” प्रदर्शन खातिर तइयार बा. पिछला दिने एकर पहिला झलक जारी भइल त जेही देखल उहे आपन अंगुरी काटे लागल. सिनेमा भोजपुरी त अइसहीं अपना फूहड़पन ला बदनाम ह, ओहपर से एह फिलिम के त पोस्टरे पर लिखात बा कि परिवार संगे देखे मत आईं!\nबेटवा बाहुबली जइसन हिट फिलिम से फिलिम बनावल शुरू करे वाली कंपनी विजसन फिल्म्स प्रयोगधर्मी अभिनेता अजय दीक्षित आ ग्लेमर क्वीन अर्चना सिंह के लेके एह “फूहड़ सनीमा” के बनवले बिया. एह मसाला फिलिम के निर्देशको उहे ब्रज भूषण हउवें जिनका के साफ़ सुथर फिलिम बनावे वाला मानल जाला आ जिनका कला व सांस्कृतिक फिलिम बनावे का राष्ट्रीय पुरस्कारो मिल चूकल बा.\n“फूहड़ सनीमा” के पोस्टर देखला से त इहे लागत बा कि एहमें फूहड़पन के हद पार हो गइल बा बाकिर असल में ई कतना फूहड़ बा ई त फिलिम देखला क बादे पता चली. अभिनेता अजय दीक्षित के मानी त ई फिलिम सिनेमा भोजपुरी में एगो नया प्रयोग बा आ जइसन चरचा चलत बा एकर ओहसे फिलिम के सफलतो तए लागत बा. नइकी अभिनेत्री अर्चना सिंह एही फिलिम से परदा पर उतरत बाड़ी. उनकर कहना बा कि फिलिम के नाम सुन के पहिले त नकार दिहले रही बाकिर निर्देशक ब्रजभूषण से कहानी सुनला क बाद लागल कि फिलिमी परदा पर उतरे खातिर एहले बेहतर फिलिम ना हो सके.\nएह फिलिम के सह निर्माता आर्यन फिल्म एंड म्यूजिक कं .आ शीतल इंटरटेनमेंट ह.


देवरिया में कई लाख के चोरी – टटका खबर\nदेवरिया में कई लाख के चोरी\nदेवरिया जिला के तरकुलवा इलाका में मंगल का रात दू गो घर में सेन्ह लगा के लाखो रुपिया के गहना सामान चोरा लिहल गइल. एगो घर से एगो चोर के रंगे हाथ पकड़ के पुलिस के दिहल गइल बाकिर पुलिस के कहना बा कि ओकरा के पुरान रंजिश में फँसावल घइल बा.\nTags: तरकुलवा, देवरिया


नेता काका - प्रभाकर पांडेय - मैना: भोजपुरी साहित्य क उड़ान (Maina Bhojpuri Magazine)\nHome प्रभाकर पांडेय Bhojpuri Kahani नेता काका - प्रभाकर पांडेय\nनेता काका - प्रभाकर पांडेय\nनेता काका, भले हमरे काका हउअन पर उनकर असली नाव हमरो पता नइखेे। एकर कारन बा की हम जबसे होस संभरले बानी गाँव-जवार, हित-नात सब केहू की मुहें उनके नेते-नेते कहल सुनले बानीं....हँ कुछ लोग उनके दरबरियो कहेला। दरअसल एक बेर के बाति ह की चुनाव में नेता काका स्व. राजमंगल पाणे के परचार करत रहने। ओ ही बीचे उ एक बेर कवनो अउर नेता की परचार में देखि लेहल गइने। अब ए में नेता काका के कवन दोस बा, उ केहू के मनो त ना क सकेने। अब जब स्व. राजमंगल पाणे के इ बाति मालूम चलल त उ नेता काका के बोलववे अउर कहने की ए दरबारी असली नेता तूँ ही बाड़S। हमनीजान त तोहरा आगे फेल बानी जाँ। तब्बे से दरबारी काका नेता काका हो गइने। हँ एगो अउर बात, नेता काका के नाम नेता एहियो से पड़ि गइल की जब से उ होस धइने, पाजामा-कुर्ता अधिका पहिनेंने।\nइनकरी नेतागीरी के एगो अउरी घटना (25-30 बरिस पहिले के) सुनीं। एक बेर पडरवना में कुछु के उदघाटन होखे के रहे। उदघाटन करे खातिर देउरिया से कवनो नेता जाए वाला रहनें। नेता काका, ओ नेता के देखले रहने। नेता काका के कवनो संघतिया से पता चलल की जवन नेता आवे वाला बा उनके केहू अबहिन देखले नइखे अउर जे देखले बा उहे ले आवे गइल बा। अब देखीं नेता काका के मनबढ़ई भा कहि लीं लंठई। नेता काका कुर्ता पायजामा त हरदम पहिनलहीं रहें। 5-6 गो संघतियन के लेहने अउर एगो संघतिया की जीपे पर बइठि के उहां पहुँचने और नेता बनि के फीता काटि के उद्धाटन क देहने। चाय-ओय पी लेहने, लोग में मिठाई आदि बँटि गइल, सब लोग अपनी-अपनी घरे चल देहल। जब देउरिया से उ नेता पहुँचने त का देखताने की फीता-उता त कटा गइल बा। अब त आयोजकन कुल के बड़ी रीस बरल...उ पूरा पडरवना में नेता काका के खोजि देहने सन पर उनकर कहीं पता ना चलल...अरे पता का चली नेता काका त बस ध के घर की ओर चलि दे ले रहने। ओ बेरा नेता काका के इ कारनामा जे जे सुनल हँसत-हँसत गिरि गइल। जब ए बाति के जिक्र होला त नेता काका कहने, ‘दुरबुरबक, लोग के परेसानी हमरा से देखल नाहीं गइल, देउरिया से पता ना कब नेता अइतें अउर फीता कटतें, ए से हम जनता के परेसानी कम क देहनी। फितवे न काटे के रहे, केहू काटि देव।’\nएक बेर नेतो काका कुछ बुढ़ मेहरारू कुल के लेके भिनसहरे शेरपुर चलि देहने। ओही में नेता काका के माई अउर उनकर 2-3 जाने काकीओलोग रहे। नेता काका के बैल एकदम नया रहनेसन अउर इ, सब गाड़ी कुल के फनावत अपनी गाड़ी के दउरावत सबसे आगे निकलि गइने। नेता काका एतना तेज गाड़ी दउरवने की आगे जा के गाड़ी पलथा मारि देहलसि अउर सब मेहरारू गिरि गइनीसन। नेता काका की माई के सबसे अधिका घाव लागल रहे। उ बेहोस हो गइल रहली, तब्बो नेता काका हमरी गाँव की गड़ुआनन अउर मेला जाए वाला लोग से कहें की माई त हँसतिया। तोहS लोगन झूठहीं परेसान बाड़S जा।ओकरी बाद गाँव के लोग दवा-ओवा करा के सब मेहरारुन कुल के घरे ले आइल। नेता काका के बहुत डाँट परल।\nनेता काका के काम-धाम से सब लोग बहुते खुस रहेला। उ केहू के बुरा कबो का, सपनो में नाहीं चाहि सकेने। गाँव में केकरियो घरे जगि-परयोजन रही त उहाँ नेता काका आपन उपस्थिति जरूर दर्ज करेने। जब खाए खातिर पंघति बइठि त नेता काका परोसे खातिर तइयार हो जइहें, लोग मना करी की ए नेता तूँ राहे द, लइका बानेसन न खिया दीहें सन पर नेता काका मनीहें ना अउर कुछ ना पइहें त पतले,गिलासे आदि चलावल सुरु क दीहें। बीच-बीच में लोग के पकड़ि-पकड़ि के पंघति में बइठइहें अउर कहल करींहे, ए बाबू तूँ हूँ खा ल हो, पहिले खा लS, फेनु खिअइह.... तूँ बइठS, हम परोसतानी।\nनेता काका की हाथे में चलावे खातिर अगर कवनो सब्जी आ गइल त रउआँ कवनो हालत में मना ना क सकेनी..रउआँ लेबहीं के परी। केहू पूछी की नेताजी,रउआँ कवन सबजी लेले बानी त कहिहें, तोहके कवन चाहीं, अगर रउआँ कहनी परोरा त झट दे कहिहें की परोरे के त ह...अउर रउरी पतले में तनि दे दीहें। लउकी के सब्जी चलइहें त कहल करिहें, काका चाहें बाबू (उमिर की हिसाब से), ल काका तनि हई कटहर के सबजी चेक करS, बहुते बढ़िया बनल बा...इ कही के पतले में लउकी के सबजी दे दीहें।। खैर नेता काका के कवनो जगि-परयोजन में शामिले भइल एगो आनंद के विसय होला...हर आदमी कमर में गमछा बाँधि के हर काम में खुशी से लागि जाला। अगर नेता काका कहि दें की ए बाबू तनि इहाँ के सबजी द हो त 3-4 गो लइका दउड़ी के सबजी ले के उहाँ पहुँचि जइहें...अउर पूछिहें...के के ए नेता काका????\nहँ एतने ना गाँव में बहुत बेर एइसन होला की कुछ घर के कुछ घर से खान-पान नाहीं होला, ए में नेतो काका के घर बा पर इ नियम नेता काका पर लागू ना होला। उ सबकी घरे खाने अउर ए बाति के बुरा उनकरी घरवों के लोग ना मानेला। हँ कबो-कबो उनकर बड़ भाई रिसिअइहें पर नेता काका हँसि के टारि जइहें।। जय हो नेता काका की।


मई 2015 – Anjoria\nमई 31, 2015 Editor\n6 जून के भोजपुरी फिल्म उद्योग के पहिलका अंतराष्ट्रीय अवार्ड ‘बीआईएफए’ मॉरीशस में आयोजित कइल गइल बा. मॉरीशस के पोर्टलूइस के स्वामी विवेकानंद हॉल में 2014 के भोजपुरी सिनेमा के…\nभोजपुरी के बड़का स्टार पवन सिंह, काव्या, आ कुनाल सिंह के मुख्य भूमिका वाली फिलिम “लागी नहीं छूटे रामा” बिहार में 29 मई से रिलीज होखे जात बा. क्राउन फिल्म्स…\nहाल के दिन में ‘निरहुआ हिन्दुस्तानी’ आ ‘पटना टू पाकिस्तान’ का बाद तिसरकी फिल्म हियऽ ‘हीरो नंबर वन’ जवन 50वां दिन के जश्न मनवलसि. हर जगहा एह फिलिम के लोकप्रियता…\nमई 27, 2015 Editor\n– नर्वदेश्वर पाण्डेय देहाती प्रकृति क व्यवस्था में जीवन के गाड़ी खातिर दु पहिया जरूरी बतावल गइल. समाज के लोग संतति बढ़वला में सावधानी ना बरती त सामाजिक संरचना गड़बड़ा…\nडा॰ आशारानी लाल के कहानी संग्रह “लाज लागेला” के विमोचन\nमई 22, 2015 Editor\nपिछला 10 मई 2015 का दिने दिल्ली के जेएनयू में भोजपुरी के महिला कथाकार डा॰ आशा रानी लाल के कहानी संग्रह “लाज लागेला” के विमोचन डा॰ नामवर सिंह, डा॰ मेनेजर…\nन्यूजहंट पर भोजपुरी\nदुनिया भर के अखबारन आ मीडिया से बटोरल सामग्री के मोबाइल पर चहुँपावे वाला एप न्यूहंट अब भोजपुरी भाषा के दू गो लोकप्रिय मीडिया – भोजपुरिका डाॅटकाॅम आ टटकाखबर डाॅटकाॅम…\nदू गो गजल ऋतुराज के\nमई 18, 2015 Editor\n– ऋतुराज (1) चाननी जइसन रूपवा के तोड़ नइखे भोर, भोर हो गइल ऊ अॅंजोर नइखे. चुप कराईं त आउर ज़ोर से बाजे तोहरा पायल सन केहू मुँहजोड़ नइखे. तोहरा…\nमई 5, 2015 Editor\n– हरिराम पाण्डेय भारत गांवन के देश ह. फौज के जवानन के जतना इज्जत होला ओतने गांव में अन्न उपजाए वाला किसानो के इज्जत दीहल जाला. एही चलते लाल बहादुर…


टटको में टटका खबर : 10 अक्टूबर 2014, शुक – Anjoria\nफेसबुक के सीईओ मार्क ज़ुकेरबर्ग नई दिल्ली में प्रधानमंत्री नरेन्द्र मोदी से भेंट करत\nप्रधानमंत्री नरेंद्र मोदी आजु उच्चतम न्यायालय के मुख्य न्यायाधीश न्यायमूर्ति एच एल दत्तू आ रिटायर भइल मुख्य न्यायाधीश न्यायमूर्ति आर एम लोढा के सम्मान में रात्रिभोज दिहलन.\nसोशल नेटवर्किंग साइट फेसबुक के संस्थापक आ मुख्य कार्यकारी अधिकारी मार्क जुकरबर्ग आजु देर साँझ प्रधानमंत्री नरेन्द्र मोदी से भेंट कइलन आ डिजिटल इंडिया कार्यक्रम का साथ ही देश में सोशल नेटवर्किंग साइट के गवर्नेस में उपयोग बढावे पर चरचा कइलन.\nजम्मू कश्मीर में कठुआ जिला प्रशासन पाकिस्तानी फायरिेंग का चलते राहत शिविरन में रहत मेहरारुवन के करवाचौथ खातिर जरूरी सामान के पैकेट मुहैया करावे के आदेश दिहलसि.\nउप राष्ट्रपति मोहम्मद हामिद अंसारी आ राष्ट्रीय स्वयं सेवक संघ के सर संघ चालक मोहन भागवत आजु हिन्दू धर्म. संस्कृति. सभ्यता आ जीवन दर्शन के विश्व कोष ‘एनसाईक्लोपीडिया आफ हिन्दुईज्म’ के अंतर्राष्ट्रीय संस्करण के लोकार्पण कइलन.\nगुजरात में भुज के एगो भठियरपन रोके वाला अदालत निलंबित आईएएस अधिकारी प्रदीप शर्मा के जमानत अर्जी खारिज क दिहलसि.\nकेन्द्र सरकार ई रिक्शा खातिर नया कायदा कानून जारी क दिहलसि. अब चालक का लगे लाइसेंस जरुरी होई आ रफ्तार हर घंटा 25 किलोमीटर से कम राखे के पड़ी. चार गो से बेसी सवारी ना बइठीहें.\nहरियाणा के मुख्यमंत्री रहल आ इंडियन नेशनल लोकदल प्रमुख ओम प्रकाश चौटाला के काल्हु शनिचर का दिने तिहाड़ जेल में आत्मर्समपण करे के आदेश दिहलसि दिल्ली उच्च न्यायालय.\nचुनाव आयोग कहलसि कि प्रधानमंत्री नरेन्द्र मोदी के आल इंडिया रेडियो से सुनावल राष्ट्र के नाम संबोधन से आदर्श चुनाव आचार संहिता नइखे लंघाइल.\nदेश खातिर खूबे विदेशी मुद्रा कमाए वाला कालीन मेला आजु वाराणसी के सम्पूर्णानन्द संस्कृत विश्वविद्यालय प्रांगण में शुरू हो गइल.\nइंचियोन एशियाई खेल में कांस्य पदक जीते वाली एथलीट सुधा सिंह अपना पति से तलाक लेबे के फैसला लिहली. पति पर ताड़ना देबे आ करियर खराब करे के आरोप लगवली.\nराष्ट्रपति प्रणब मुखर्जी, प्रधानमंत्री नरेंद्र मोदी, कांग्रेस अध्यक्षा सोनिया गांधी समेत देश भर के अनेके नेता शांति के नोबल पुरस्कार जीते वाला कैलाश सत्यार्थी के बधाई दिहलन.\nशांति के नोबेल पुरस्कार जीते आ बाल अधिकार खातिर काम करे वाला कैलाश सत्यार्थी एकरा के बाल अधिकार के जीत बतवले आ कहले कि अब उनकर लडाई अउरी तेज हो जाई.\nअपना जोरदार मेहनत से कैलाश सत्यार्थी नाहियो त अस्सी हजार से अधिका बाल मजदूरन के आजाद करवले बाड़न. एही काम ला उनुका के आ पाकिस्तान के मलाला के नोबल पुरस्कार खातिर चुनल गइल बा.\nगुजरात में सूरत का लगे उधना रेलवे यार्ड मे खड़़ा सूरत पटना प्रीमीयम एक्सप्रेस ट्रेन के दू गो एसी डिब्बा के आग लगला से नुकसान भइल बा.\nइंफोसिस के तिमाही परिणाम उम्मीद से बढ़िया रहला का बावजूद विदेशी बाजारन के देखा देखी आजु मुंबई सेन्सेक्स जोरदार गिरावट का साथे बन्द भइल आ काल्हु के तेजी एह गिरावट में बिला गइल.\nहरियाणा आ महाराष्ट्र में करत चुनावी दौरा का चलते प्रधानमंत्री नरेंद्र मोदी के गला खराब हो गइल बा आ उनुका भाषण देबे में दिक्कत होखत बा.\nप्रधानमंत्री नरेन्द्र मोदी के डिजिटल इंडिया कार्यक्रम के सराहत फेसबुक के मुख्य कार्यकारी अधिकारी मार्क जुकरबर्ग कहलन कि एह कार्यक्रम से नाहियो त एक अरब लोग इंटरनेट से जुड़ जाई.\nजोरदार ठोकाई का बाद पाकिस्तान के प्रधानमंत्री नवाज शरीफ भारत से निहोरा कइलन कि भारत आपन फायरिंग बंद कर देव. पाकिस्तान के उमेद ना रहे कि अतना जोरदार जबाब मिल जाई ओकर गोलीबारी के.\nसंघर्ष विराम तूड़़े के भारी दाम चुकावे के भारत के चेतावनी का बाद काल्हु रात जम्मू कश्मीर में अंतरराष्ट्रीय सीमा पर पाकिस्तान का ओर से गोलीबारी ना भइल.\nदिल्ली के जेएनयू में कुछ विद्यार्थी हिन्दू देवी देवता के अपमान करत महिषासुर के महिमामंडन करे में लागल बाड़े. जेएनयू में वामपंथियन के जोर रहेला आ उ हमेशा हिन्दू का खिलाफ रहेले.\nदेश मे हर परिवार के बैंक खाता होखे वाला पहिला राज्य बन जाई मध्यप्रदेश जहाँ अबहीं ले 80 प्रतिशत से अधिका परिवारन के बैंक खाता खुल चुकल बा आ साल खतम होत होत बाकिओ परिवारन के खाता खुल जाई.\nब्रिटेन के यूरोपीय संघ विरोधी पार्टी इंडिपेन्डेन्ट पार्टी के पहिला बेर भारी बहुमत से ब्रिटिश संसद के एगो सीट पर जीत मिलल बा. एगो दोसर सीट पर ऊ दुसरका जगहा आइल बा.\nPrevious Post: पढ़ीह लिखीह कवनो भासा, बतियइह भोजपुरी में (बतकुच्चन 172)\nNext Post: टटको में टटका खबर : 11 अक्टूबर 2014, शनिचर


बुड़बक बुझावे, से मरद – बतंगड़ 58 – Anjoria\nअक्टूबर 22, 2017 बतंगड़, बुड़बक बुझावे, से मरद\nपिछला लेकसभा में चुनाव हरला का बाद कांग्रेस के हालात अइसन बनि गइल बा कि ऊ चुनाव जीते के फार्मूला नगरी-नगरी द्वारे-द्वारे खोजत चलत बिया. ओकरा लागत बा कि सगरी राज मोदी के स्टाइल में लुकाइल बा आ ओकर नकल करि के मोदी के मात दीहल जा सकेला. अब ओकरा के ई के समुझावे कि नकलो खातिर अकल के जरूरत पड़ेला. ओकर युवराज अब अधबूढ़ हो चलल बाड़ें आ मोदी के मुकाबिला करे ला उहो सोचत बाड़न कि बाँड़े रहे के चाहीं. मोदी के देखा देखी उहो एगो हीरोइन खोज ले आइल बाड़न आ उनुके जिम्मा बा का राहुल के सोशल मीडिया पर मशहूर करा देसु. आ ऊ पूरा दमखम से लागल बाड़ी.\nविज्ञापन के विद्वानो मानेलें कि जवना सामान भा कंपनी में गुन ना होखी ओकरा के ढेर दिन ले चलावल ना जा सके बाकिर रम्या जी अपना काम में अइसन रम गइल बाड़ी कि ऊ एकरो के झूठ साबित क देबे में लागल बाड़ी. मोदी जी विदेशे विदेश घूमत रहेलें आ उनुका एह घूमक्कड़ी से प्रचारो भरपूर मिलेला. से राहुलो बाबा जबे तबे विदेश घूमे निकल जालें. खास क के तब जब उनुकर गोल उनुका के अपना देश में देखल चाहेला. जब जब कवनो मुद्दा गरमाला आ कांग्रेसी सोचेलें कि बस अबकी बेर राहुल बाबा आपन धाक जमा लीहें आ ञीक ओही बेरा बबुआ के नानी याद आ जाली आ ऊ चल देबेलें नानी कीहाँ. अधिकतर बेरा उनुका दौरा के कवनो खबर ना मिले कि कहाँ गइलन, कवना काम से गइलन, का का कइलन. बाकिर अबकी पिछला दौरा में जब ऊ अमेरिका गइल रहलें त लोग जानल कि ऊ कम्प्यूटर का दुनिया में आर्टिफिशियल इन्टेलीजेन्स का बारे में आपन ज्ञान बढ़ावे गइल बाड़न. बहुते चाव से ऊ एह काम मे लागल कम्पनियन के दौरा कइलन. उनुका गोल के लोग सोचल कि जइसे राजीव गाँधी देश में कम्प्यूटर क्रान्ति ले अइलन वइसहीं राहुलो बाबा कवनो रोबोट क्रान्ति करा दीहें हिन्दुस्तान में. भुला गइल लोग कि राहुल बाबा खुदे रोबोट हो गइल बाडें आ जतना चाभी भराला ओतने चल देखावेलें. शुरुआत त अमेरिके से क दीहलन जब ऊ गाँधी, नेहरू, अम्बेदकर सभके प्रवासी भारतीय बला दीहले. उनुका कहला के मतलब इहे निकलल कि हिन्दुस्तान के लोग अपना बले कुछ ना कर सके जबले कवनो विदेशी मनई ना आ जाव ओह लोग के राह देखावे. अपना बाबूजी के देखबे कइलन कि एगो विदेशी बाला बिआह ले अइलें देश समुझे ला आ ऊ विदेशी बाला सचहूं आपन बेंवत देखा दिहलसि. सगरी कांग्रेस प अइसन काबिज भइल कि आजु ले कांग्रेसी कवनो दोसर नेता के सपनो ना देख सकसु. मोदी के चाय के दोकान खोले के सलाह देबे वाला मणिशंकर अय्यरो ले खुलेआम मान लिहलन कि कांग्रेस के नेता या त महतारी हो सकेली ना त उनुकर बेटा. से कांग्रेस में संगठन चुनाव करवला के कवनो जरूरते नइखे. आ देर सबेर राहुल कांग्रेस अध्यक्ष के पद प बइठिये जइहें. केहू हइए नइखे जो उनुका के चुनौती दे सके.\nखैर एने रम्या के काम आपन लाभ देखावल शुरु क दिहलसि आ सोशल मीडिया प राहुल बाबा के लोकप्रियता अइसन तेजी से बढ़ल कि उऩुकर भोंपू बजावेला अइसन हवा बनावे लगलन कि लागल बस अब मोदी के दिन खतम भइल आ राहुल बाबा के दिन आ गइल. बाकिर सोशल मीडिया केहू के ढेर दिन ले चैन से जिए ना देव. अब सभके मालूम हो गइल बा कि राहुल बाबा के लोकप्रियता देशो से अधिका विदेशन में बढ़ल बा आ ऊ रुस. इण्डोनेशिया, कजाखास्तिन जइसन देशन में अधिका लोकप्रिय बाड़न आ उनुकर फॉलोवर आदमी ना होके आर्टिफिशियल इन्टेलीजेन्स से उपजल बाड़ें.\nआजु तबसे हम राहुल के बाबा कहले जात बानी आ एको बेर बबुआ ना कहनी त एकरो पाछा एगो कारण बा. अब ऊ बबुआ वाला उमिर पार क गइल बाड़न आ बाबा हो चलल बाड़न. वइसे तुटियन मीडिया के लोग लइकनो के बाबा कहेला से अलग बाति बा.\n(अतवार 22 अक्टूबर का दिने कोलकाता से छपे वाला अखबार समाज्ञा में अँजोर भइल.)


शनिवार के 120 श्रमिक स्पेशल ट्रेन से बिहार पहुँचले 1.80 लाख श्रमिक ,अब तक 10 लाख से अधिक प्रवासी मजदूर पहुँच चुकल बाड़े बिहार | Bhojpuriya Byar\nबिहार में 4273 पहुंचल कोरोना संक्रमित लोग के संख्या , 177 नया मामला आईल सामने\nगोपालगंज में ट्रिपल हत्याकांड के परिजन लोग से मिले खातिर जा रहल रलोसपा प्रमुख उपेन्द्र कुशवाहा के प्रशासन द्वारा सबेया में रोकल गईल\nतेजस्वी यादव पर जेडीयू सांसद ललन सिंह कईले पलटवार , कहले विधानसभा चुनाव के बाद बरसाती मेंढक के तरह गायब हो जईहे तेजस्वी\nबैकुंठपुर थाना क्षेत्र के पिपरा गांव में घरेलू विवाद में महिला के गला दबा के हत्या\nडालटनगंज में चलती कार में गैंगस्टर के गोली मार के हत्या\nरेलवे में कुली लोग के सेवा शुरू करे खातिर पाटलिपुत्र सांसद रामकृपाल यादव कईले मांग\nपाकिस्तान के लाहौर में 670,000 बिना लक्षण वाले कोविड-19 के मामले होने का अनुमान\nबिहार के 19 जिला से मंगलवार के मिलले 104 नया कोरोना पॉजिटिव , राज्य में कोविड -19 संक्रमित लोग के संख्या पहुँचल 4049\nकेंद्र सरकार के ओर से 15 जुलाई तक मांगल गईल 86 लाख प्रवासी मजदूर लोग के सूची\nफुलवरिया थाना के मजीरवा कला में भूमि विवाद में दुगो पक्ष भिड़ले , दंपती सहित तीन लोग घायल\nHome राज्य राजधानी शनिवार के 120 श्रमिक स्पेशल ट्रेन से बिहार पहुँचले 1.80 लाख श्रमिक ,अब तक 10 लाख से अधिक प्रवासी मजदूर पहुँच चुकल बाड़े बिहार\nशनिवार के 120 श्रमिक स्पेशल ट्रेन से बिहार पहुँचले 1.80 लाख श्रमिक ,अब तक 10 लाख से अधिक प्रवासी मजदूर पहुँच चुकल बाड़े बिहार\nशैलेश कुमार पाण्डेयMay 23, 2020राज्य राजधानी0\nपटना. दोसरा राज्य से 120 श्रमिक स्पेशल ट्रेन के बिहार पहुंचे के सिलसिला शनिवार सुबह से शुरु हो गइल बा . ऐह सगरी ट्रेन के जरिए शनिवार के 1,80,000 से अधिक श्रमिक बिहार पहुंचिहे . श्रमिक स्पेशल ट्रेन के संख्या में लगातार वृद्धि हो रहल बा . एकर मुख्य मकसद बा कि जवन भी प्रवासी बिहार आवल चाहत बाड़े उनकरा लोग के जल्द बोलावल जा सके. बिहार सरकार के अनुसार जेतने देर तक लोग आवत रही कोरोना के संक्रमण फइले के आशंका औरी बढ़ी , एहिसे ट्रेन के संख्या में लगातार वृद्धि कइल जा रहल बा .\nअब तक 798 श्रमिक स्पेशल ट्रेन बिहार आ चुकल बा\n22 मई तक 678 ट्रेन श्रमिक लोग के लेके बिहार पहुंच चुकल बा औरी अगर शनिवार के आवे वाला 120 ट्रेन के आकड़ा एहिमे जोड़ दिहल जाव तब कुल 798 ट्रेन बिहार पहुंच चुकल बा . यानी ऐह ट्रेन के ज़रिए अब तक 10 लाख से अधिक प्रवासी मजदूर बिहार आ चुकल बाड़े औरी धीरे-धीरे ट्रेन के तादाद बढ़त जा रहल बा .\n25 लाख से अधिक मज़दूर अइहे बिहार\nएक आंकलन के हिसाब से इ मानल जा रहल बा कि बिहार के बाहर काम करे वाला प्रवासी मजदूर में से तक़रीबन 25 लाख के संख्या में प्रवासी मज़दूर बिहार अइहे . बिहार के मुख्यमंत्रीजी इ कह देहले बानी की जवन भी श्रमिक बिहार आवल चाहत बाड़े उनकरा लोग के बिहार बोला लिहल जाई . एहिसे मज़दूर लोग के ले आवे खातिर ट्रेन के तादाद में लगातार इज़ाफ़ा कइल जा रहल बा .\nअंतर जिला खातिर चलावल जा रहल बा 26 ट्रेन\nबिहार में हर रोज़ आ रहल लाखों मजदूर लोग के देखते हुए राज्य सरकार के आग्रह पर रेलवे 26 पैसेंजर ट्रेन के परिचालन कर रहल बा .सगरी ट्रेन मजदूर लोग के लेके एक जिला से दोसरा जिला तक जा रहल बा . अंतर जिला चले वाला ट्रेन में बरौनी, बेतिया, बक्सर, दानापुर, जलालपुर, कर्मनाशा, कटिहार, मधुबनी, सीवान और सुपौल स्टेशन से कईगो जिला खातिर ट्रेन चलावल जा रहल बा .\nPrevious Postबिहार में शनिवार के एक साथे मिलले कोरोना के 144 नया मरीज, कुल संक्रमित मरीज लोग के संख्या पहुंचल 2300 के पार Next Postआठ दिनों में अपने बीमार पिता को साईकिल से लेकर गुड़गांव से दरभंगा पहुंची ज्योति , शिक्षा विभाग ने किया सलाम, 9वीं में दाखिले के साथ दी नई साइकिल\nशैलेश कुमार पाण्डेयJun 03, 2020\nThis Month: 1980


मिसिर पुराण: भोजपुरी गीत-संगीत के पतन\nSaurabh Pandey May 18, 2009 at 11:04 AM\nएक सांस में पढ़ गईनी राउर ब्लौग के ..\nजवन रूप में हम रौआ के जनले बाँई .. शशिजी .. ऊ रूप राउर ब्लौग में निखर के आईल बा .. बाकी एह विषय पर राउर विचार एक हाली औरी पढ़ले रहनीं ..\nवैसे ई एगो तलफत सवाल बा कि हमनी के भाषा .. हमनी के संस्कार के मतालबा अब का बा.. ?? हम अपना नवकी पीढी खातिर का बचा के राखब जा..\nभायी जी लिखायी बंद जन होखे .. ..\narun July 27, 2009 at 12:50 AM\nraur kahnam ek dum sahi ba\npar geetan ke star sudhre khatir ka kail ja sakela\nee ho bicharniya ba\neh par kuch prakash dalin\nbhojpuriyababukahin June 15, 2010 at 3:35 AM\nबहुत नीमन भाई.


टटका खबर – Page5– Online Bhojpuri Newspaper\nनैनीताल, 04 अगस्त (वार्ता). उत्तराखंड उच्च न्यायालय काल्हु शुक का दिने एगो याचिका पर फैसला देत राज्य सरकार के ओह फैसला के रद्द क दिहलसि कि तिसरका बच्चा जनमावे ला मातृत्व अवकाश ना दीहल जाई. वरिष्ठ न्यायाधीश राजीव शर्मा के एकलपीठ हल्द्वानी के रहे वाली उर्मला मसीह के याचिका पर सुनवाई का बाद राज्य सरकार\nइस्लामाबाद 26 जुलाई (वार्ता). ‘नया पाकिस्तान’ के नारा लगा के आम चुनाव लड़े वाला पाकिस्तान तहरीक-ए- इंसाफ (पीटीआई) के अध्यक्ष इमरान खान के माथ पर जीत के सेहरा सजल करीब करीब तय हो गइल बा काहे कि उनुकर गोल सबले बड़का गोल बन के उभरल बा. हालांकि उनुकर गोल साफ बहुमत से फरके रहि गइल\nमुंबई 26 जुलाई (वार्ता). अर्थव्यस्था का बारे में निवेशकन में बनल सकारात्मक धारणा का चलते बैंकिंग, वित्त आ पावर समूह में भइल लिवाली का दम पर सेंसेक्स आजु पहिला बेर 37 हजार अंक के पार पहुँचे में कामयाब रहल आ आखिर में 126.41 अंक के बढ़त लेत 36,984.64 अंक के रिकॉर्ड स्तर पर बंद भइल.\nनयी दिल्ली 26 जुलाई (वार्ता). आकलन साल, Assessment Year, 2018-19 खातिर आयकर रिटर्न भरे के आखिरी तारीख वित्त मंत्रालय एक महीना बढ़ाके 31 अगस्त 2018 क दिहलसि. केन्द्रीय प्रत्यक्ष कर बोर्ड (सीबीडीटी) का तरफ से जारी बयान में आजु बियफे का दिने कहल गइल बा कि आयकर रिटर्न दाखिल करे के आखिरी तारीख जवन पहिले\nनयी दिल्ली, 22 जुलाई (वार्ता). कांग्रेस के नयका अध्यक्ष बनल राहुल गाँधी के बनावल पहिलका कार्यसमिति के भइल बइठका में आजु तय कइल गइल कि अगिला लोकसभा चुनाव 2019 में मोदी के अकेले हरावे के बेंवत कवनो गोल में नइखे रहि गइल आ एकरा खातिर मोदी विरोधी सगरी गोलन के मिला जुला के एगो नया\nनयी दिल्ली, 22 जुलाई (वार्ता). खेल का दुनिया में एगो इतिहास बनावत छठवां सीड भारत के लक्ष्य सेन आपन शानदार प्रदर्शन करत टॉप सीड थाईलैंड के कुनलावुत वितिदसरन के आजु अतवार का दिने लगातार गेम में 21-19, 21-18 से हरावत इंडोनेशिया के जकार्ता में भइल एशियाई जूनियर बैडमिंटन चैम्पियनशिप में स्वर्ण पदक जीत लिहलें. ई\nनयी दिल्ली 21 जुलाई (वार्ता). जीएसटी परिषद आजु अपना बइठक का बाद सेनिटरी नैपकिन, राखी, मूर्ति, कंपोस्ट, सिक्का, साल के पत्तियन से बनल दोना अउर पत्तल, अलगा से पोषक तत्त्व मिलावल दूध जइसन कईएक सामान पर से जीएसटी हटा दिहलसि. परिषद के आजु एहिजा 28वीं बइठक का बाद वित्त मंत्री पीयूष गोयल बतवलन कि सेनिटरी\nभाजपा के बड़हन नेता आ राहुल सोनिया का नाक में दम करे वाला डॉ सुब्रह्मण्यम स्वामी के कहना बा कि पीएम मोदी के स्वास्थ्य के तुरते जाँच करावल बहुते जरूरी बा आ धेयान से देखला खोजला के जरूरत बा कि उनुका देह पर कवनो महीन खरोंच त नइखे. डॉ स्वामी के कहना बा कि मोदी\nशुक का दिने लोकसभा में पेश तेदेपा के अविश्वास प्रस्ताव पर आपन मोहर लगावे का बेचैन कोशिश में अपने के कांग्रेस होखे के दावा करे वाला राहुल जवन हरकत कइलन ओकरा के उनुकर पोसुआ मीडिया एगो बड़का बाति बतावे बनावे के कोशिश करिके उनुका के अगिला चुनाव में विपक्ष के चेहरा साबित करावे में कवनो


क्या हुआ जब रवीश कुमार प्राइम टाइम में भोजपुरी में बोलने लगे? - TheAinak\nHome/Bihar/क्या हुआ जब रवीश कुमार प्राइम टाइम में भोजपुरी में बोलने लगे?\nक्या हुआ जब रवीश कुमार प्राइम टाइम में भोजपुरी में बोलने लगे?\nTheAinak Send an email February 23, 2020\nअंतर्राष्ट्रीय मातृभाषा दिवस पर एनडीटीवी(NDTV) के सुप्रसिद्ध पत्रकार तथा रमन मैग्सेसे पुरस्कार से सम्मानित रवीश कुमार ने अपनी मातृभाषा भोजपुरी में भोजपुरी बोलने वालों को एक खास संदेश दिया | आइए पहले उनके संदेश को भोजपुरी अंदाज में पढ़ते हैं\n“आप जानते हैं कि मेरी मातृभाषा हिंदी नहीं भोजपुरी है लेकिन इतना कह देने से ना कोई भाषा आपसे अलग हो जाती है ना आप किसी भाषा अलग हो सकते हैं |\nत रउवा लोगन से एगो बात कहिन के बा, कई सौ साल से लोग भोजपुरी परदेश से पलायन होते बारन, हमनी का आजो गिरमिटिया ब न तानी । ई रुकते नईखे । गांव देहात में गायिला पर इस्कूल कालेज बिलाई बारन। निमन लउकते नईखॆ,। न मास्टर बारन न परहे के समान बा।भाषा के बिकास होते नईखॆ, लेकिन केहू के बुझात नईखॆ कि भोजपुरी एगो भाषा ह, इंटरनेशनल भाषा ह। भइल का बा कि भोजपूरी में जे भी गीत गावा ता, अश्लील गावे लागा ता। अईसन गायक लोगन से भोजपूरी के बहुते नुकसान हो रहल बा, अईसन गीत से तनी बांची आ अपन भोजपूरी के तनी बचाईं।\nएगो आई पी एस अफ़सर बारन मृत्युंजय जी, उंहा के भोजपुरी में उपन्यास लिखले बारन “गंगा रतन बिदेसी” ।\nत भोजपुरी में लिखाई पढ़ाई होखो । बिरहा बिदेसिया होखो। लेकिन चोली लिपिस्टिक बाला गाना पर तनी बिचार कईल जाव। हमनी के भाषा में बहुते कुछ बा | कजरी गायीं | कजरी देखत नईखी !बाहरा बरस ता | दुरा पर बरसअ ता त गायीं कजरी। …..\nपूरा वीडियो नीचे देखिये


हमारा होश सम्हारे से पहिले से बा . ओकरो से पहिले से ई लेवा. तब से बा जब सुई डोरा ना रहत रहे घरे-घरे. आ लूगा-फाटा के रहत रहे टान. ई बा, तबे से बा, आ लोग-बाग ओढत बिछावत बा आज ले. बड़ बा तनी, चउकी भा खटिया भर के त लेवा, जनमतुआ के सुते लायक तनी छोट- चुनमुनिया- त लेवनी. कतो ई कटारी कहाला, कतो गेंदरा, त कतो लेढा. कायदा से जदी जो रंग विरंगा डोरा से, किनारी काट के कटावदार सियाला त सुजनी कहाला. तोसक तनी ऊँच चीज हवे, लेवा के हैसियत, बहुते उपयोगी भईला के बादो, तोसक से नीचे बा. तोसक के तार सीधा बाजार से जुड़ल बा आ लेवा के एकदम गाँव से.\nजेकरा पाले पईसा आइल, जइसे-तइसे तोसकी आइल. बाकी तबो लेवा के जगह जहंवा रहे तहंवे बा. लेवा तोसक गद्दा भा ए तरह के और कुल्ही चीजन में आदमी के आर्थिक हैसियत लउक जाला.\nबहुत बार त देखे में आवेला कि तोसको ऊपर बाटे लेवा भा लेवनी. जनमतुआ कवनो सुतल बा, संभार के सुतावले बिया लेवनी. तोसक भा गद्दा आ एह लेवनी के नीचे बा पालीथीन के कवनो टुकड़ा, आ महतारी बाड़ी निश्चिंत. हगो भा मूतो. दादी सी देहले बाड़ी अनघा. एही बखत खातिर धइले बाड़ी सी-सा के. दादी के इ लेवनी परिवार के भविष्य के, मानव समाज के भविष्य के, ओकर किलकारी के दे रहल बा आकार-संभार. सुई आ धागा के एक -एक टोप समाज के, परिवार के भविष्य के प्रति समर्पित. एक-एक टोप में सोहर के एक-एक कड़ी बा. धोती भा लूगा जवन परि गइल पुरान-धुरान, लेवा-लेवनी के रूप में ले लिहलस नया एगो रूप, धज एगो नया. अतीत होत सन्दर्भ के मिल गइल एगो सार्थक वर्तमान. आ ई वर्तमान बा संभारे में लागल मानव-समाज के निच्छल किलकारी, मनभावन क्रिया व्यापार. तीनो काल के एके जगे कइसे जोड़ जोरिया देल जाला - कइसे एक संगे ओढल-विछावल जाला - एकर अद्भुत उदहारण ह इ लेवा, ई लेवनी. दादी आ माई के तरफ से, मेहरारू समाज के तरफ से सहज एगो भेंट हवे लेवा. जतने फूहड़ ओतने सुन्दर. जतने रुखड़ ओतने चिक्कन. बाकिर सत प्रतिसत मयगर.\nशेष अगले अंक में जारी...\nकवि एवं आलोचक बलभद्र झारखंड के गिरिडीह कॉलेज में हिंदी विभाग में अस्सिस्टेंट प्रोफ़ेसर हैं.\nसंतोष कुमार चौबे 20 जुलाई 2011 को 6:08 pm\nReading this beautiful piece 'LEWA' has rendered me almost 'word-less'.....because it is worded beautifully in my very own native tongue ...BHOJPURI...and in one's mother tongue there is no place for verbal oratory or eloquence...for whenever I try to gatherafew words , they just got submerged in the surging tide of my emotions....tears fill my eyes ...getting nostalgic..leaving me not any position to comment on this my very own language piece...it is not merelyalanguage for us ...it was the media through which we were communicated by our mothers just after our birth....thanks Santoshji...for giving me honor to write something about it...\nसंतोष कुमार चौबे 20 जुलाई 2011 को 6:10 pm


सिंहासन खाली करो कि ट्वीटर आया है – Anjoria\nJan 2, 2013 ट्वीटर\nयाद बा हॉस्टल के ऊ रात जब बिजली चल जात रहुवे. एगो कवनो कोना से आवाज उठी आ थोड़ही देर में पूरा हॉस्टल तरह तरह के आवाज से गूंजे लागी. कुछ लोग त एहले आवाज निकाली कि मन के डर खतम होखे त बाकी लोग ओह हुँआ हुँआ में आपन आवाज मिलावे लागी. कारण कि ओह अन्हार से सभे परेशान रहत रहे आ ओह परेशानी से निबटे के कवनो राह ना रहत रहे. बिजली त तबे आई जब ओकर मन करी. स्वाभाविक रूप से एह शोर से ओह परेशानीए के अभिव्यक्ति होखत रहुवे.\nअब आईं. आजु हमनी के देश में सत्ता के बिजली पता ना कब से गायब बिया. लागत नइखे कि कवनो सरकार के देश के चिन्ता होखे. सगरी राजनीतिक दल अपने भला खोजे में परेशान बाड़े. जे सत्ता में बा ऊ आपन सत्ता बचवले राखे में लागल बा त जे विरोध में बा ऊ सत्ता के स्वाद लेबे ला परेशान बा. पहिले का जमाना में पत्रकारिता एगो जुनून होखत रहे. पत्रकारन का मन में एगो बड़हन उद्देश्य रहत रहुवे जवना ला ऊ हर कठिनाई झेलत जनहित के बात खातिर आवाज उठावत रहले. गँवे गँवे पत्रकारिता जुनून ना रह के धंधा बन गइल आ अब पत्रकारिता के मतलब धन उगाही होखल जात बा. अगर ई साँच ना रहीत त भाषाई अखबार ग्रामीण पत्रकारन के टोली ना बनवते आ दृश्य मीडिया में सिटीजन जर्नलिस्ट के प्रचलन ना होखीत. एहसे दुनु पक्ष फायदा में बा. मीडिया तनखाह देबे ला मजबूर ना होखे भा कुछ टुकड़ा फेंक दिहल जाला एह ग्रामीण पत्रकारन का सोझा. आ ऊ लोग अपना पत्रकार होखला के धौंस देखा के धन उगाही में लाग जाला. नइखीं कहत कि सभे अइसने बा बाकिर जवना चिलम पर ई चिंगारी चढ़ेले से बहुते बढ़िया से जानेला ई सब.\nआजादी का पहिले से ले के आजादी का बहुत दिन बाद ले अखबारे एगो माध्यम रहत रहुवे समाचार के. तब अखबारन में संपादक का नामे चिट्ठी लिखल आ ओह चिटठी के छप गइल बहुते बड़ उपलब्धि मानल जात रहुवे. गँवे गँवे अखबार के सामग्री संपादक के अधिकार क्षेत्र से निकाल के प्रबन्धक का अधिकार क्षेत्र में, भा सीधे मालिक का नियन्त्रण में, जाये लागल. मालिक भा प्रबन्धनो पोसुआ होखत गइले आ एकर सबले खराब रूप लउके लागल दृश्य मीडिया में. आम आदमी के आवाज गँवे गँवे बिसरा दिहल गइल, संपादक का नाम चिट्ठी या त खतम कर दिहल गइल भा कवनो कर्मकाण्ड का तरह जगह भरे का कामे आवे लागल. ओह चिट्ठियन के सामग्री प्रकाशक प्रबन्धक के व्यावसायिक हित से मेल ना खाव से ओकनी के जगह मिलल मुश्किल हो गइल.\nअइसने माहौल में सामने आ गइल सोशल मीडिया. ट्वीटर आ फेसबुक एगो बड़हन ताकतवर मीडिया में बदल गइल. हालांकि फेसबुक के प्रवृति ओकरा के आत्म प्रशंसा के माध्यम बना दिहलसि जबकि ट्वीटर जनता के आवाज जस बनत गइल. ट्वीटर पर अधिकतर सरकार के, प्रशासन के, भँड़ुआ पत्रकारन के खिलाफ आवाज उठावल जाला. ट्वीटरे के ताकत का डर से भँड़ुआ मीडिया कुछ काबू में आवत नजर आवत बा. हालांकि सरकार आ प्रशासन परेशान बा एह चहचहाहट से. ओकरा बूझात नइखे कि कइसे काबू करे एह ट्वीटरन के. मीडिया के त लाइसेंस, विज्ञापन, पेड न्यूज का जरिए काबू कर लिहलसि सरकार बाकिर ट्वीटर पर का करे?\nकुछ दिन पहिले ले हर विरोध प्रदर्शन, रैली,जुलूस का पीछे कुछ आयोजक रहत रहले. ई आयोजक राजनीतिक गोल होखसु भा लेबर यूनियन, भा कवनो तरह के संगठन. एहसे हर विरोध का पाछा कुछ निहित स्वार्थो रहत रहुवे आ सरकार के पता रहत रहुवे कि एह विरोध का पाछा के बा जवना चलते ओकरा सुविधा रहत रहुवे सौदा पटावे के. बाकि ट्वीटर सगरी खेल बिगड़ले जात बा. हाल के बलात्कार विरोधी रैली में ट्वीटर के ताकत के पहिला प्रदर्शन देखे के मिलल बा सरकारो के आ बाकी राजनीतिक गोलो के. बिना कवनो नेता, बिना कवनो संगठन, बिना कवनो पोस्टर बैनर प्रचार के हजारो हजार लोग जुट गइल. पहिला बेर राष्ट्रपति भवन जाए वाला राह पर विरोध जतावे वाला जुटलन आ सरकार के मजबूर होके रूस के राष्ट्रपति पुतिन के स्वागत के जगहा बदले के पड़ल.\nअन्ना हजारे के रैली आ केजरीवाल के आन्दोलन जनता के आवाज ना रह गइल काहे कि एह लोग के आपसी विरोधाभा सगरी आंदोलन बरबाद कर दिहलसि. पहिला बेर त लागल कि अब शायद फेर कबो जनता ना जुटे कवनो विरोध में बाकि ट्वीटर फेसबुक का जरिए भइल बलात्कार विरोधी आन्दोलन आसरा दे दिहलसि कि ना अब जनता के आवाज दबावल आसान नइखे. ऊ देर सबेर सड़क पर निकलिए आई. सरकारो पूरा ताक में बिया कि कइसे एह सोशल मीडिया के काबू में ले आवल जाव आ एह काम में ओकरा मीडिया के मुख्य धारा के सहरो मिलत बा जम के. काहे कि ओहू लोग के दिक्कत हो गइल बा आपन भँड़ुआगिरी करे में.\nएहसे अगर अबही ले रउरा ट्वीटर पर नइखीं त देर मत करीं. जल्दी से ट्वीटर पर आपन खाता खोल लीं आ चहचहाइल शुरू कर दीं. रउरा के बतावत चलीं कि अँजोरियो के आपन खाता बा ट्वीटर पर. आईं अँजोरिया के फालो करीं, आपन ट्वीट कइल करीं, आ तब अँजोरियो के सुविधा हो जाई रउरा सभे के फालो करे में.\nकवि नीरज के एगो पंक्ति दोहरावे के लालच टार नइखीं पावत कि,\nसाथियों, आँधी उठाने का जमाना आ गया है.\nभा दुष्यन्त के शब्दन में,\nमेरे सीने में न सही, तो तेरे सीने में सही,\nहो कहीं भी आग लेकिन आग जलनी चाहिए..\nबिजली में तड़प केतना होला अनजान बदरिया का जानी!\nOne thought on “सिंहासन खाली करो कि ट्वीटर आया है”\nबहुत नीमन .


सफल फिल्मन के हैट्रिक लगावे जा रहल बाड़े रामाकांत प्रसाद – Anjoria\nसफल फिल्मन के हैट्रिक लगावे जा रहल बाड़े रामाकांत प्रसाद\nApr 29, 2010 दाग, रामाकांत प्रसाद\nभोजपुरी सिनेमा के सफलतम निर्माता के बात कइल जाव त रामाकान्त प्रसाद के नाम पहिला कतार में लिहल जाई. साल २००८ में लागल रहऽ ए राजाजी, साल २००९ में दिवाना जइसन ब्लाकबस्टर फिल्म दे के इन्डस्ट्री में नया जान फूंकेवाला निर्माता रामाकान्त प्रसाद के फिल्म दाग अगिला महीना मई में रिलीज होखे जा रहल बा. एह फिल्म से रामाकान्त प्रसाद के सफलता के तिकड़ी बने वाला बा.\nभोजपुरी के किंगस्टार दिनेशलाल यादव निरहुआ आ नेपाली सुपर स्टार विराज भट्ट के शानदार अदायगी आ एक्शन के हैरतअंगेज दृश्य से सजल एह फिल्म के निर्देशनो रामाकांते प्रसाद कइले बाड़न जवन निर्देशन में उनकर पहिला फिल्म ह. बदला का भावना पर लिखल कहानी के एक्शन आ इमोशन का चासनी में डूबो के परोसे जा रहल रामाकांत प्रसाद के एह फिल्म में दिनेशलाल यादव के भूमिका एगो गायक के बा आ विराज भट्ट के भूमिका एगो मसलमैन के. निरहुआ के साथ दे रहल बाड़ी पाखी हेगडे आ स्वीटी छाबड़ा जबकि विराज का साथे बाड़ी स्वाति वर्मा. फिल्म में पाखी हेगडे के दुहरा भूमिका बा.\nकुमारी माई मूवीज का बैनर में बनावल आ आदिशक्ति इन्टरप्राइजेज के एह प्रस्तुति के मुख्य कलाकारन में दिनेशलाल, पाखी हेगडे, विराज भट्ट स्वाति वर्मा के जोड़ी, स्वीटी छाबड़ा, संजय पांडे, एयाज खान, अनिल यादव, महेश राज, पुष्पा वर्मा, वंदनी मिश्रा, धामा वर्मा आ आयटम गर्ल सीमा सिंह बाड़ी. गाना विनय बिहारी आ प्यारेलाल यादव के बा, संगीत विनय बिहारी के, कहानी संतोष मिश्रा के, छायांकन रवि चंदन के, नृत्य निर्देशन कानू मुखर्जी के आ संपादन जीतेन्द्र सिहं जीतू के बा.\nफिल्म मई में रिलीज होखे जा रहल बा.


एप्पल iPhone 6s 128GB Price in India, Full Specs - 8th August 2020 | Digit\nCurrent Best Price of एप्पल iPhone 6s 128GB is ₹ 0\nएप्पल iPhone 6s 128GB Specifications\nमॉडल : iPhone 6s\nरंग : Space Grey, Rose Gold, Gold, Silver\nउत्पाद के नाम : Apple iPhone 6s 128GB\nCPU स्पीड : 1.84 GHz\nएप्पल iPhone 6s 128GB Brief Description\nएप्पल iPhone 6s 128GB Smartphone 4.7 -इंच स्क्रीन LED-backlit IPS LCD, capacitive touchscreen, के साथ आवेला, जौना के रेज़ल्यूशन 1334 x 750 पिक्सल तथा पिक्सल घनत्व 326 पर इंच बा | फोन 1.84 GHz Dual कोर प्रोसेसर से संचालित बा और एकर रैम2GB बा. एप्पल iPhone 6s 128GB iOS 11 ओएस पे काम करेला.\nएप्पल iPhone 6s 128GB Smartphone September 2015 मे लॉंच भईल रहे|\nफोन A9 प्रोसेसर से संचालित बा|\nफोन मे 1715 mAh बैटरी लागल बा|\nएप्पल iPhone 6s 128GB मे कनेक्टिविटी के तरीका बा : ,GPS,HotSpot,NFC,Bluetooth,\nएप्पल iPhone 6s 128GB के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|


सोच क्या हैं?? आगे बढ़ने के लिए पहला कदम! मंजिल की राह में एक कदम! उसमे भी नवीन सोच के क्या कहने! हमारा प्रयास आपको नई सोच,बेहतर जानकारी तथा जिंदगी की अनबुझ पहेलियों से रूबरू कराना है। आप यहाँ पर अपने विचार भी शेयर कर सकते है। हमारे ईमेल आईडी anuragranjan1998@gmail.com पर सुझाव भेजे। आपका, अपना अनुराग रंजन।\nजे मन मे बा त प्यार करअ\nजे मन में बा त प्यार करs\nभा सीधा तु इनकार करs .....\nतु रोज निचिता सुतेलु\nहम रोज रात भर जागीले\nतु छते छते छहकेलु\nहम गलिये गलिये माकिले\nतु गोभी जइसे फरेलु\nहम किसमिस लेखा सुखिले\nतु ठीक रहs बस एकरे खाती\nबियफे मंगर भुखिले\nहम एक टाँग प खड़ा बानी\nजल्दी से बिचार करs\nतु जियत रह जियो जइसन\nप्यार के डाटा सिंक करs\nपइसा ना लागी मंगनी में\nआधार से अपना लिंक करs\nहम2G के स्पीड हई\nतु4G के स्पीड हउ\nहम लेखो फेखो कलम\nतु जेल पेन के लिड हउ\nअब तहरे हाथे जिनगी बा\nअंजोर चाहे अन्हार करs\nतु गाड़ी तेज भगावेलु\nहम साइकिल तेज भगाइले\nतु जेतने मुंह बनावेलु\nहम ओतने खूब अघाइले\nतु महँगा मेकप करेलु\nहम स्नो पाउडर घोसीले\nतु घर में पप्पी पोसेलु\nहम दुअरा कुकुर पोसीले\nबीच भँवर में फंसल बानी\nआर करs भा पार करs\nभा सीधा तु इनकार करs ......\nतु मॉल के सेंडिल पेन्हेंलु\nहम टिउर के चपल नापिले\nतु लेदर जैकीट पेंहेलु\nहम ठंडा देहे कापिले\nतहरे के देखे सुनेला\nकेहुके घर ढूक जाइले\nजब गली से हमरा गुजरेलु\nचउरास्ता प रुक जाइले\nजे दिल से हमके चाहेलु\nत दहिना हाथ खाड़ करs\nभा सीधा तु इनकार करs.....\nतु खुशी खुशी जियेलु\nहम हुके डाहे मरीले\nतु जेतने नफरत करेलु\nलभ ओतने हम त करीले\nहम लइका हइ खेलावना ना\nक ख ग सिखाव जन\nहमरा के कसटमर केयर\nजइसे तु भरमावs जन\nआदमी हई आदमी लेखा\nबढ़िया से व्यवहार करs\nतु स्कूल कवलेज पढ़ेलु\nहम तहरे के रोज पढ़िले\nतु एक डेग जब चलेलु\nत चार डेग हम बढ़िले\nहम सीधा देखी तहरा के\nतु तिरछा काहे देखेलु\nहम फूल लिआई श्रद्धा से\nतु लेके धाय से फेकेलु\nअब इहे काम बचल बा\nकि दिनभर इंतज़ार कर s\nमिथलेश भइया के रचना....\nPosted by Anurag Ranjan at 22:26 No comments:\nमाई जे जुड़ल एगो इयाद...\nजब हम 7-8 साल के होखेम त हमरा घरे कवनों काम होत रहे, जाना लो बॉस फारत रहे आ हम ओहिजा खेलत रही। बाबूजी के शख्त हिदायत रहे के हमरा दाब नईखे छुए के। तलही माई कवनों काम ला बाबूजी के बोलवली। हमरा मौक़ा लह गईल। जाना लो तनी दूर रहे, दाब उठा के टेस्टीआ लिहनी। अब ई ना बुझाइल की लकड़ी काटल जाला की कटाये के लिखल रहे,अंगूरी प उतार लिहनी एक दाब। डरे केहू से ना कहनी आ खून के दोसर अंगूरी से रोके के कोशिश करत भीतर चल गइनी। ओहिजा माई के दांत में दर्द प डॉक्टर लगे ले जाए के चर्चा चलत रहे। हम डरे केहू से कुछ बिना कहले ओहिजा खाड होक दुनु हाथ पीछे क के खून रोके के कोशिश करे लगनी। माई पुछली की कुछ भईल बा का?? त हम कह देनी की ना कहा कुछ भईल बा... थोड़ देर बाद खून चुवल शुरू हो गईल आ माई के नजर पड़ गईल। माई कहे लगली हम पहिलही कहनी ह की ई शांत रहे वाला ना ह। सब काम छोड़ी के बाबूजी हमरा के डॉक्टर लगे ले गइनी.. आ हमार इलाज भईल। घरे आ के बाबूजी जब माँ से दांत ला डॉक्टर लगे ले चले के कहनी,त माँ कहली की कईसन दांत दरद,सब ठीक हो गईल बबुआ ठीक हो जाव बस! आज जब कबो ओपर चर्चा होला त माँ कहेली की उ दांत में अब दर्द कबो ना हो सकेला। तब से हम प्रतिज्ञा ले लेवनि की माई से कवनो सच ना छुपावे के हर संभव कोशिश करब। आज ले त नईखी छुपलवे,देखि आगे का होता! खैर,माई हिय आगहु निबह जाई...\nदुनिया के मय माई लो के प्रणाम करत सभे के मातृदिवस के बधाई।\nPosted by Anurag Ranjan at 18:13 No comments:\nआशा बा की सभे निमन होई। आज हम भोजपुरिया पाती लिख रहल बानी,एह उम्मीद के जरे की रउआ सभे के साथ आ सहयोग दिलावे में ई पाती आपन योगदान दिही।\nआज हमनी के भोजपुरी एगो संघर्ष के इस्थिति में बावे। हमनी के प्रयास भोजपुरी में फईलल अश्लीलता के खत्म करे के, भोजपुरी साहित्य के सृजन करे के आ भोजपुरिया संस्कृति के संघे-संघे एकर समृद्ध विरासत के सहेजल बा।\nपिछ्ला कुछ सालन् में भोजपुरी के लोकप्रियता में जहवाँ बेतहासा इजाफा भईल बा ओहिजा एह में फईलल अश्लीलता एह के लोग से दूर कर देले बिया। आज बहुत सारा भोजपूरी संगठन आ पत्रिका एह झेत्र में भी काम कर रहल बा। बहुत सारा गायक लो भी अश्लीलता से नाम कमावे के लोभ छोड़ आदर्श कायम कर रहल बा लोग। आई सभे मिल के ओह लोग के काम के सहयोग आ प्रोत्साहन दिहल जाव,साथ आ स्नेह के ताकत से।\nहमनी के मकसद भोजपूरी के ओकर उचित स्थान आ ओहदा दिवावे ला एक मंच पर इकठ्ठा कईल ला। आशा बा सभे भोजपुरिया एह खातिर आपन जिम्मेवारी के निर्वाहन करी। बहुत सारा लोग के योगदान आ प्रतिबद्धता देख के ही हमरा जईसन नवहा आज एह ला प्रयासरत बा। रउआ सभे से आज राउर पोता/बेटा/भाई दसों नोह जोड़ के निहोरा कर रहल बा।\nसभे बड़ बुजुर्ग के प्रणाम आ छोट भाई बहिन के शुभाशीष।\nहमरा बारे में भोजपूरी में\nहमार तन मन भोजपुरी में बसल बा। आखर के माध्यम से हमार आ हमनी भोजपुरिया के प्रयास भोजपुरी के उचित मान-सम्मान आ ओकर दर्जा हासिल करावल बा। भोजपुरी साहित्य ला हम लगातार कविता,कहानी आ लेख लिख रहल बानी। रउआ सभे के हमरा आशीष चाही। सभे के गोड़ छु के प्रणाम। राउर आपन-अनुराग\nअब खुद के बारे में खुद ही क्या कहूँ,अभी तक खुद को जान नही पाया हूँ। साहित्य का साधक हूँ। आईआईटी मेरा ड्रीम है। मसरखिया हूँ, सबको सिर्फ अपना बनाता हूँ। फोन नंबर:-+918955658078आपका:- अनुराग रंजन।\nवामपंथी मोहब्बत का एक और खत...\nवामपंथी मोहब्बत का एक और खत... असित सर के परमिला भौजी,अतुल भईया के पिंकी जी और सौरव सर के वामपंथी मोहब्बत के सभी चाहने वालो को मेरा प्यार भ...\nबच्चों को बच्चा रहने दो\nतुमुल कोलाहल कलह में\nसामंतवाद (भोजपुरी कहानी)\nएक बार जरूर देखें\nReserved. Simple theme. Powered by Blogger.


स्वाइप Konnect Plus Price in India, Full Specs - 24th September 2020 | Digit\nCurrent Best Price of स्वाइप Konnect Plus is ₹ 1999\nस्वाइप Konnect Plus Specifications\nमॉडल : Konnect Plus\nउत्पाद के नाम : Swipe Konnect Plus\nपिक्सेल घनत्व (PPI) : 320\nस्वाइप Konnect Plus Brief Description\nस्वाइप Konnect Plus Smartphone5-इंच स्क्रीन HD IPS LCD Capacitive touchscreen display के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 320 पर इंच बा | फोन 1.2 GHz Quad कोर प्रोसेसर से संचालित बा और एकर रैम2GB बा. स्वाइप Konnect Plus Android 5.1 ओएस पे काम करेला.\nई स्मार्ट्फोन 2\nस्वाइप Konnect Plus मे कनेक्टिविटी के तरीका बा : ,GPS,Wifi,Bluetooth,\nस्वाइप Konnect Plus के कैमरा मे Auto Focus,,Touch Focus,Digital Zoom,Video Recording लोड बा|\nस्वाइप Konnect Plus Price in India updated on 9th Apr 2019\nस्वाइप Konnect Plus Price In India Starts From Rs.1999 The best price of स्वाइप Konnect Plus is Rs.1999 on Amazon.This Mobile Phones is expected to be available in 16GB variant(s).


किरण बेदी जइसन किरदार में लउकीहें रानी चटर्जी – Anjoria\nओमश्री मूविज़ के भोजपुरी फिलिम ’इंसपेक्टर चांदनी’ में अव्वल अभिनेत्री रानी चटर्जी एगो अहम किरदार में नज़र अइहें. एह फिलिम में रानी एगो पुलिस इंसपेक्टर बनल बाड़ी आ एगो गानो गवले बाड़ी. कहल जात बा कि उनकर किरदार देश के पहिलका महिला आईपीएस किरण बेदी से प्रभावित बा. एह बारे में पूछला पर रानी बतवली कि जब एकर निर्माता अरूण कुमार शाह, ओम कुमार आ निर्देशक रतन राहा उनका लगे अइलन आ फिलिम के किरदार का बारे में बतवलें त ऊ सोचे सवाचे में अझुरा गइली. बाद में रानी के माई उनकर हौसला बढ़वली आ उनका के एह चैलेंज के सकारे ला तइयार कर दिली. बाद में रानी किरण बेदी का बारे में बहुते पढ़ली, उनकर वीडियों फूटेज़ देखली आ तब जा के एह ला तइयार भइली. अब जब फिलिम तइयार हो गइल बा त रानी के आपन फैसला सही लागत बा आ कहत बाड़ी कि माई के फैसला बिलकुल सही साबित भइल.\nएह फिलिम के गीतकार सच्चिदानंद कवच, मुन्ना दूबे, राजेश मिश्रा, पिंटू गिरी, मधुसुदन राव आ विनोद ब्यास, संगीत दामोदर राव, लेखक अनिल विश्वकर्मा, छायांकन नन्दू चौधरी, नृत्यगुरू कानू मुखर्जी, फाईटमास्टर रियाज़ सुल्तान हउवें.\nमुख्य कलाकार बाड़ें रानी चटर्जी, आज़ाद कुमार, अर्पिता माली, दीपक भाटिया, सपना, सी पी भट्ट, ददन महतो, कृष्णा, दमोदर राव आ नवोदित जय सिंह.


अमिताभ बच्चन साथे गंगा देवी में गिरीश शर्मा | CinemaBhojpuri.in\n- Tagged: गिरीश शर्मा\t- no comments\tलईकाईएं से अमिताभ बच्चन के फिलिम देखत बड़ भइल गिरीश शर्मा कबो सपनो में ना सोचले रहलन कि एक दिन उनुका अमिताभ बच्चन संगे अभिनय करे के मौका मिली बाकिर भगवान मेहरबान त गदहा पहलवान. से बिहार के पटना जिला के बिहटा शहर लगे के एगो छोटहन गांव आनंदपुर में जनमल गिरीश शर्मा के ऊ मौका मिलल दर्जन से बेसी फिलिम कइला का बाद जब निर्माता दीपक सावंत आ निर्देशक अभिषेक चड्ढा के फिल्म “गंगा देवी” में उनुका के मेगा स्टार अभिनेता अमिताभ बच्चन संगे काम करे के मौका मिलल. गिरीश एह मौका खातिर निर्माता आ निर्देशक के तहे दिल से शुक्रगुजार बाड़ें.\nमिलत जुलतनायक ना खलनायक हईं … (2)घुंघरू बजा के (2)बिग म्युजिक अवार्ड क प्रमोटर बनली पाखी हेगड़े (1)तरह-तरह का भूमिका में नजर अइहन निरहुआ (1)मनोज तिवारी के गवनई पर झूम उठले सुनवइया (1)To the official site of Related Posts via Taxonomies.\tLeaveaReply Cancel reply


राजद अपना राज्यसभा उम्मीदवारन के नाम बतवलसि – टटका खबर\nपटना 11 मार्च (वार्ता). राज्यसभा चुनाव में राजद बिहार से अपना गोल के दू गो उमीदवारन के नाम आजु जारी क दिहलसि.\nराजद के प्रदेश अध्यक्ष रामचन्द्र पूर्वे राष्ट्रीय महासचिव भोला यादव का मौजूदगी में एहिजा राजद के प्रदेश कार्यालय में संवाददाता सम्मेलन बोला के कहलन कि राजद गोल के राष्ट्रीय अध्यक्ष लालू प्रसाद यादव राष्ट्रीय प्रवक्ता आ दिल्ली विश्वविद्यालय के प्रोफेसर मनोज कुमार झा अउर कटिहार मेडिकल कॉलेज के प्रबंध निदेशक मोहम्मद असफाक करीम के राज्यसभा के उम्मीदवार चुनले बाड़ें.\nदुनु जने काल्हु निर्वाची पदाधिकारी सह बिहार विधानसभा के सचिव रामश्रेष्ठ राय का सोझा आपन आपन परचा दाखिल करीहें.\nजान जाईं कि बिहार से राज्यसभा के छह सीटन ला चुनाव होखे वाला बा बाकिर अबहीं ले कवनो उमीदवार आपन परचा दाखिल नइखन कइलें. काल्हु परचा दाखिल करे के आखिरी दिन ह आ काल्हुए आपाधापी रही परचा दाखिल करे के.\nबिहार से जदयू के बड़का नेता वशिष्ठ नारायण सिंह, महेंद्र प्रसाद, अनिल सहनी, भाजपा के धर्मेन्द्र प्रधान आ रविशंकर प्रसाद के कार्यकाल 02 अप्रैल का दिने पूरा होखत बा आ जदयू के अली अनवर के सदस्यता रद्द भइला का चलते कुल छह सीत पर चुनाव करावल जा रहल बा.\nTags: असफाक करीम, मनोज कुमार झा, राजद, राज्यसभा


मुजफ्फरनगर दंगा का बाद से मुसलमान नाराज बाड़ें सपा से – टटका खबर\nउत्तर प्रदेश के राजनीति झकझोर के राख देबे वाला मुजफ्फरनगर दंगा समाजवादी पार्टी के मुश्किल बढा दिहले बा काहे कि सपा के मजबूत वोट बैंक मुसलमानन में बहुते नाराजगी लउकत बा सपा से. आगरा में भइल सपा के कार्यकारिणी में अनेके मुस्लिम नेता कहलन कि फोकट में लैपटाप बँटला का बजाय गरीबन के जान बचावे पर धेयान दिहल जाव. आजम खान के गैरमौजूदगी सपा के अलगे परेशान कर के रखले बा.\nएही बीच मशहूर इस्लामिक संस्था दारुल उलूम देवबंद एह दंगा के जांच सीबीआई सें करवावे के मांग उठा के अखिलेश यादव सरकार के मुश्किल अउर बढा दिहले बा. शायद ई पहिला मौका बा जब देवबंद अइसनका मामिला के सीबीआई जांच करावे के मांग उठवले बा. दारुल उलूम के शिकायत बा कि मेरठ आ सहारनपुर मण्डलन मे रहे वाला मंत्री लोग दंगा पीड़ितन से ना त अपने भेंट कइलें ना अपना प्रतिनिधि के भेजलें.\nएह दंगा से उपजल हालात देखे ला कांग्रेस अध्यक्ष सोनिया गॉधी आ उपाध्यक्ष राहुल गॉधी अगिला हफ्ता मुजफ्फरनगर जाई लोग.\nTags: मुजफ्फरनगर, मुसलमान, राजनीति


राष्ट्र के दिहल राष्ट्रपति प्रणव मुखर्जी के संबोधन भोजपुरी में – Anjoria\nराष्ट्र के दिहल राष्ट्रपति प्रणव मुखर्जी के संबोधन भोजपुरी में\nAug 14, 2015 प्रणव मुखर्जी, भोजपुरी में, राष्ट्रपति, संबोधन\nहमनी के आजादी के 68वां सालगिरह के पहिले वाला साँझ हम रउरा सभ के आ दुनिया भर के भारतवासी लोग के हार्दिक अभिनंदन करत बानी. हम अपना सशस्त्र सेना, अर्ध-सैनिक बल आ आंतरिक सुरक्षा बल के सदस्यनो के खास अभिनंदन करत बानी. हम अपना ओह सगरी खिलाड़ियनो के बधाई देत बानी जे भारत आ विदेशो में आयोजित भइल प्रतियोगितन में शामिल भइले आ पुरस्कार जीतले. हम, 2014 के नोबेल शांति पुरस्कार विजेता श्री कैलाश सत्यार्थीओ के बधाई देत बानी, जे देश के नाम रोशन कइलन.\n15 अगस्त, 1947 के हमनी का राजनीतिक आजादी हासिल कइनी. आधुनिक भारत के उदय एगो ऐतिहासिक खुशी के मौका रहल, बाकिर ई देश के एह छोर से दोसरा छोर ले बहुते पीड़ा के खून से नहाइलो रहुवे. अंगरेजी शासन का खिलाफ भइल महान संघर्ष के पूरा दौर में जवन आदर्श आ भरोसा बनल रहुवे तबन ओह घरी दबाव में रहुवे.\nमहानायकन के एगो महान पीढ़ी एह विकट चुनौती के सामना कइलसि. ओह पीढ़ी के दूरदर्शिता आ पोढ़पन हमहन के एह आदर्शन के, खीस आ तकलीफ के दबाव में बिछिलाए से भा गिर जाए से बचवलसि. ऊ असाधारण लोग हमनी के संविधान के सिद्धांतन में, सभ्यता से आइल दूरदर्शिता से जनमल भारत के गर्व, स्वाभिमान आ आत्मसम्मान के मिलवले, जवन पुनर्जागरण के प्रेरणा दिहलसि आ हमनी के आजादी मिलल. हमहन के सौभाग्य बा कि हमनी के अइसन संविधान मिलल जवन महानता क तरफ भारत के यात्रा के शुरुआत करवलसि.\nएह दस्तावेज क सबले मूल्यवान उपहार रहल लोकतंत्र, जवन हमनी के पुरातन मूल्यन के नयका संदर्भ में आधुनिक रूप दिहलसि आ तरह तरह के आजादी के संस्थागत कइलसि, ई आजादी के शोषितन आ वंचितन ला एगो जानदार मौका में बदल दिहलसि आ ओह लाखो लोग के बरोबरी का संगही सकारात्मक पक्षपात के उपहार दिहलसि जे सामाजिक अन्याय से पीड़ित रहले. ई एगो अइसन लैंगिक क्रांति के शुरुआत कइलसि जवन हमनी के देश के बढन्ती के उदाहरण बना दिहलसि. हमनी का ना चलत परंपरन आ कानूनन के खतम कइनी जा आ शिक्षा अउर रोजगार के जरिए औरतन ला बदलाव तय करा दिहनी. हमनी के संस्था सभ एही आदर्शवाद के बुनियादी ढांचा हई सँ.\nनिमनो से निमन विरासत के बचवले राखे ला ओकर लगातार देखभाल जरूरी होले. लोकतंत्र के हमहन के संस्था दबाव में बाड़ी सँ. संसद बातचीत का बजाय टकराव के अखाड़ा बन गइल बाड़ी सँ. एह समय, संविधान के प्रारूप समिति के अध्यक्ष डॉ. बी.आर. अम्बेडकर के ओह कहना के दोहरावल सही होखी, जे उहांँ के नवंबर, 1949 में संविधान सभा में अपना समापन व्याख्यान में दिहले रहीं :\n‘कवनो संविधान के चलावल पूरा से संविधाने के सुभाव पर निर्भर ना होखे. संविधान त राज्य के विधायिका, कार्यपालिका आ न्यायपालिका जइसन अंगे भर दे सकेला. ओह अंगन के चलावल जिनका पर निर्भर करेला ऊ ह जनता आ ओकर मनसा अउर राजनीति के साकार करे ला ओकर बनावल राजनीतिक गोल. ई के बता सकेला कि भारत के जनता आ ओकर बनावल गोल कवना तरह से काम करीहें ?’\nअगर लोकतंत्र के संस्थाच दबाव में बाड़ी सँ त समय आ गइल बा कि जनता आ ओकर गोल एह पर गंभीर चिंतन करेसु. सुधार के उपाय भीतर से आवे के चाहीं.\nहमहन के देश के बढ़न्ती के आकलन हमनी के मूल्यन के बेंवत से होखी, बाकिर साथही ई आर्थिक प्रगति अउर देश के संसाधनन के बरोबरी वाला बाँटो से तय होखी. हमनी के अर्थव्यवस्था भविष्य ला बहुत आशा बंधावत बिया. ‘भारत गाथा’ के नया अध्याय अबहीं लिखल बाकी बा. ‘आर्थिक सुधार’ पर काम चलत बा. पिछला दस बरीस का दौरान हमनी के बढ़न्ती आ् हासिल सराहे जोग रहल, आ बहुते खुशी के बात बा कि कुछ गिरावट का बाद हमनी का साल 2014-15 में 7.3 प्रतिशत के विकास दर फेरु पा लिहले बानी. बाकिर एहसे पहिले कि एह बढ़़न्ती के फायदा सबले धनी लोग के बैंक खातन में पहुंचे, ओकरा गरीब से गरीब आदमी ले चहुँपे के चाहीं. हमनी के एगो समहरी लोकतंत्र आ अर्थव्यवस्था ह. धन-दौलत के एह इन्तजाम में सभका ला जगहा बा. बाकिर सबले पहिले ओकरा मिले के चाहीं जे अभाव आ किल्लत के कष्ट झेलत बाड़े. हमनी के नीतियन के आगे चल के ‘भूख से मुक्ति’ के चुनौती के सामना करे में बेंवतगर होखे के चाहीं.\nमनुष्य अउर प्रकृति के बीच के पारस्परिक संबंधनन के बचावे राखे पड़ी. उदारमन वाली प्रकृति अपवित्र कइला पर आपदा बरपावे आ बरबाद करे वाली शक्ति में बदल सकेले, जवना चलते जानमाल के बड़हन नुकसान होला. एह घरी, जब हम रउरा सभे के संबोधित करत बानी देश के बहुते हिस्सा बडहन कठिनाई झेलत बाढ़ के बरबादी से उबरे में लागल बाड़े. हमनी के ओह पीड़ितन ला फौरी राहत का साथही पानी के कमी आ अधिकाी दुनू के काबू करे के लमहर दिन चले लायक उपाय खोजे के पड़ी.\nजवन देश अपना अतीत के आदर्शवाद भुला देला ऊ भविष्य से बहुते कुछ खासो गँवा देला. कई पीढ़ियन के आकांक्षा आपूर्ति से कहीं अधिका बढ़ला का चलते हमनी के विद्यादायी संस्थान के गिनिती लगातार बढ़ल जात बा बकिर नीचे से ऊपर ले गुणवत्ता के का हाल बा ? हमनी का गुरु शिष्य परंपरा के बहुते तर्कसंगत गर्व से याद करीलें, त फेर हमनी का एह संबंधन का जड़ में समाइल नेह, समर्पण आ प्रतिबद्धता के काहे छोड़ दिहनी जा ? गुरु कवनो कुम्हार के मुलायम आ कुशल हाथे जइसन अपना शिष्य के भविष्य बनावेला. विद्यार्थीओ श्रद्धा आ विनम्रता से शिक्षक के ऋण सकारेला. समाज, शिक्षक के गुण आ उनका विद्वता के मान सम्मान देला. का आजु हमनी के शिक्षा प्रणाली में अइसन होखत बा? विद्यार्थियन, शिक्षकन आ अधिकारियन के रुक के आपन आत्मनिरीक्षण करे के चाहीं.\nहमनी के लोकतंत्र रचनात्मक ह काहे कि ई बहुलवादी ह, बाकिर एह विविधता के सहनशक्ति आ धीरज से पोसे के चाहीं. मतलबी लोग सदियन पुरान एह पंथनिरपेक्षता के नष्ट करे का कोशिश में आपसी भाईचारा के चोट पहुंचावेले. लगातार बेहतर होखत जात प्रौद्योगिकी के तुरते फुरत संप्रेषण के एह युग में हमहनके ई तय करे ला सतर्क रहे क चाहीं कि कुछ इनल-गिनल लोग के कुटिल चाल हमहन के जनता के बुनियादी एकता पर कबो हावी मत हो पावे. सरकार अउर जनता, दुनू ला कानून के शासन परम पावन होला बाकिर समाज के रक्षा कानूनो से बड़ एगो शक्तिओ करेले आ ऊ ह मानवता. महात्मा गांधी कहले रहीं, ‘रउरा सभके मानवता पर भरोसा ना छोड़े के चाहीं. मानवता एगो समुद्र ह आ अगर समुद्र के कुछ बूंद गन्दा हो जाव त समुद्र गंदा ना हो जाले.’\nशांति, मैत्री आ सहयोग अलग अलग देशन आ लोग के आपस में जोड़ेला. भारतीय उपमहाद्वीप के साझा भविष्य के पहिचानत, हमनी के आपसी संबंध मजगर करे के होखी, संस्थागत क्षमता बढ़ावे के होखी आ क्षेत्रीय सहयोग के विस्तार ला आपसी भरोसा के बढ़ावे होखी. जहां हमनी का दुनिया भर में आपन हित आगे बढ़ावे का दिसाईं प्रगति करत बानी, ओहिजे भारत अपना नियरे के पड़ोस में सद्भावना आ समृद्धि बढ़ावहुं ला बढ़-चढ़ के काम करत बा. ई खुशी के बात बा कि बांग्लादेश का साथे लमहर दिन से लटकल आवत सिवान के विवाद आखिर में सलटा लीहल गइल बा.\nजहाँ हमनी का दोस्ती में आपन हाथ अपना मन से आगे बढ़ावेनी जा ओहिजे हमनी का जानबूझ के कइल जात उकसावे वाली हरकतन के आ बिगड़त सुरक्षा माहौल से आंख ना मूंद सकीं जा. सीमा पार से चलावल जात शातिर आतंकवादी समूहन के निशाना भारत बन गइल बा. हिंसा के भाषा आ बुराई के राह के अलावा एह आतंकवादियन के ना त कवनो मजहब बा ना ई कवनो विचारधारा मानेलें. हमनी के पड़ोसियन के ई तय क लेबे के चाहीं कि ओकरा जमीन के इस्तेमाल भारत से दुश्मनी राखे वाला ताकत ना कर पावसु. हमहन के नीति आतंकवाद के इचिको बर्दाश्त ना करे वाला बनल रही. राज्य के नीति के एगो औजार का तरह आतंकवाद के इस्तेमाल के कवनो कोशिश के हमनी का खारिज करत बानी. हमहन के सिवान का भीतर घुसपैठ आ अशांति फइलावे के कोशिशन से कड़ाई से निपटल जाई.\nहम ओह शहीदन के श्रद्धांजलि देत बानी जे भारत के रक्षा में अपना जीवन के सर्वोच्च बलिदान दिहले. हम अपना सुरक्षा बलन के साहस आ वीरता के नमन करत बानी जे हमनी के देश के क्षेत्रीय अखंडता के रक्षा आ हमनी के जनता के हिफाजत ला निरंतर चौकस रहत बाड़ें. हम खास क के ओह बहादुर नागरिकनो के सराहत बानी जे अपना जान के जोखिम के परवाह कइले बिना बहादुरी देखावत एगो दुर्दांत आतंकवादी के पकड़ लिहलें.\nभारत 130 करोड़ नागरिक, 122 गो भाषा, 1600 बोलियन आ7गो मजहबन के एगो जटिल देश ह. एकर ताकत, सोझा लउकत विरोधाभासन ले रचनात्मक सहमति का साथे मिलावे के आपन अनोखा बेंवत में समाइल बा. पंडित जवाहरलाल नेहरू के शब्दन में ई एगो अइसन देह ह जवन ‘मजबूत बाकिर ना लउके वाला धागन’ से एके सूत्र में बान्हल गइल बा आ ‘ओकरा ईर्द-गिर्द एगो प्राचीन गाथा के मायावी विशेषता पसरल बा, जइसे कवनो सम्मोहन ओकरा मस्तिष्क के अपना वश में क लिहले होखे. ई एगो मिथक आ एगो विचार ह, एगो सपना आ एगो सोच ह, बाकिर साथही ई एकदमे असली, साकार आ सर्वव्यापी हवे.’\nहमहन के संंविधान से मिलल उपजाऊ जमीन पर, भारत एगो जीवंत लोकतंत्र बन के बढ़ळ बा. एकर जड़ गहिर ले गइल बाड़ी सँ बाकिर पतई मुरझाए लागल बाड़ी सँ. अब एकरा के नया करे के समय आइल बा.\nअगर हमनी का अबहियें डेग ना उठवनी जा त का सत्तर बरीस बाद हमहन के वारिस हमनी के ओतने सम्मान आ प्रशंसा साथे याद कर पइहें जइसे हमनी का 1947 में भारतवासियन के सपना साकार करे वालन के करीलें. जबाब भलही सहज ना होखे बाकिर सवाल त पूछही के पड़ी.\n(स्वतंत्रता दिवस के 68वां सालगिरह का पहिले वाला साँझ राष्ट्र के दिहल राष्ट्रपति प्रणव मुखर्जी के हिन्दी संबोधन के अनधिकृत अनुवाद. कवनो तरह के कमी भा गलती ला क्षमायाचना का साथे दीहल गइल बा. बाकिर अगर भोजपुरी के संविधान से मान्यता दिआवे के बा त एह तरह के कोशिश लगातार होखे के चाहीं. भोजपुरी खातिर बाते कइला भर से काम नइखे चले वाला भोजपुरी खातिर भोजपुरी में कामो करे के पड़ी. रउरा सभे के स्वतंत्रता दिवस के शुभकामना का साथे :\n– प्रकाशक, भोजपुरिका )\n2 thought on “राष्ट्र के दिहल राष्ट्रपति प्रणव मुखर्जी के संबोधन भोजपुरी में”\n“महामहिम राष्ट्रपतिजी के स्वतत्रता दिवस का पूर्वसंध्या पर दिहल भासन का बहाने रउवा भोजपुरी खातिर भोजपुरी में काम करे क अपील बहुत काम के बा ।एह दिसाईं ध्यान दिहल जाव त ईहे पता चली कि ई अपील ओतने लोग तक पहुंचल बा ,जेतना लोग भोजपुरिका आ भोजपुरिका के गंभीर लेख भा संपादकी पढ़त बा ।ई हमनी क दुर्भागे कहाई कि भोजपुरी में पैंतीस बरिस से लिखत-पढ़त आ “पाती” जइसन पत्रिका निकालत हो गइल बाकि भोजपुरी पढ़वइयन क अकाले लउकल ।सबसे बड़ बात कि जवना जनून से पछिला पीढ़ी एकरा के पोसे पाले बढ़ावे में लागल रहे ऊ जनून आ समर्पण अब नइखे ।अब आपन आपन डफली आ आपन आपन राग वाला गिरोह जरूर बन गइल बाड़े स s।


भोजपुरी पट्टी का साथही देश दुनियो के खबर (29 अगस्त 2015, शनिचर) – टटका खबर\n28 अगस्त, 2015 का दिने नई दिल्ली में साल 1965 के भारत-पाक युद्ध में भारत विजय के स्वर्ण-जयंती का मौका पर राष्ट्रपति प्रणब मुखर्जी अमर जवान ज्योति, इंडिया गेट पर माल्यार्पण कइले.\nजम्‍मू कश्‍मीर के आर एस पुरा सेक्‍टर से लागल देश के सिवान पर पाकिस्तानी सेना के गोलीबारी में काल्हु शुक का दिने तीन गो नागरिक के मौत हो गइल आ 17 जने घवाहिल हो गइले. जबाबी कार्रवाई में ओनियो कई लोग के जान जाए आ घवाहिल होखे के खबर बा.\nजम्मू कश्मीर में शुक का दिने फेरू एगो पाकिस्तानी आतंकी के जिन्दा गिरफ्तार कर लीहल आ बारामूला जिला के सोपोर में एगो अदालत ओकरा के पांच दिन के पुलिस रिमांड पर दे दिहलसि. पुलिस पूछताछ में सज्जाद अहमद आपन पूरा कहानी बकल शुरु कर दिहले बा कि कवना तरह ओकरा के ट्रेनिंग दीहल गइल आ कवना मकसद से ओकरा के हिन्दुस्तान भेजल गइल बा. एहिजा लश्कर के एगो अड्डा बनावे के कहल गइल रहुवे ओकरा से. उड़ी सेक्टर में घुसपैठ के कोशिश करत सज्जाद के चार साथियन के सेना मार गिरवलसि.\nनागालैंड में तुएंसंग जिल के पांगशा में सुरक्षा बल का साथे मुठभेड में नेशनल सोशलिस्‍ट काउंसिल ऑफ नागालैंड खापलांग गुट के सात गो उग्रवादी मार दीहल गइलें आ तीन गो घवाहिल हो गइल बाड़े. एगो सुरक्षाकर्मिओ घवाहिल भइल बा. गोलीबारी त रुक गइल बा बाकिर इलाका में तनाव बनल बा.\nगुजरात के हालात तेजी से सुधरे लागल बा आ अहमदाबाद के कुछ इलाका के छोड़ अब राज्य में कहीं कर्फ्यू नइखे लगावल. शुको का दिने सेना कुछ इलाका में फ्लैग मार्च कउवे. एगो बड़हन राजनीतिक साजिश का तहत गुजरात के हालात बिगाड़़े के कोशिश भइल बा. एह बवाल के मुखिया हार्दिक पटेल आआपा के साथे रहे वाला ह आ कांग्रेसो चाहत बिया कि कवनो तरह गुजरात के हालात बिगाड़ जाव जेहसे ओकरा फेरू पनपे के मौका मिले. एही से कहल जात रहुवे कि साँप के मरला के बाद ओकर मूड़ी कूंच देबे के चाहीं ना त ओकर संगी साथी रउऱा पर हमला कर सकेलें.\nसेना से रिटायर भइल लोग खातिर एक रैंक एक पेंशन के मामिला पर अब पीएम आफिस काम कइल शुरु कर दिहले बा आ जल्दिए एह मसला के समाधान निकाल लीहल जाई. याद करे के बात बा कि पहिले सेना के जवानन खातिर एक रैंक एक पेंशन के नियम लागू रहुवे जवना के कांग्रेस के इंदिरा गाँधी सरकार में खतम कर दीहल गइल आ ओकरा बाद एह मसला के अतना अझूरा दिहलसि पिछला यूपीए सरकार के सरिहावे में समय लागत बा. शुक का दिने सैनिक रहल लोग के एगो शिष्‍टमंडल केन्‍द्रीय गृह मंत्री राजनाथ सिंह से भेंट कइलसि आ उनुका से एह बारे में जल्दी फैसला करावे के निहोरा कइलसि. रक्षामंत्री मनोहर पर्रिकर फेरू कहलन कि एकरा के सैद्धान्तिक रूप से मंजूर क लीहल गइल बा आ लागू करावे खातिर मसला के सरिहावल जात बा.\nबिहार विधानसभा चुनाव में सीट बँटवारा खातिर भाजपा आ ओकरा सहयोगी गोलन का बीच सोमार का दिने बइठक होखी. एकर अध्यक्षता भाजपा प्रमुख अमित शाह करीहें. एह मसला पर ई पहिलका बइठक होखी एहसे एही दिने मसला सझुरा जाए के उमेद नइखे.\nसाल 1965 के भारत-पाकिस्‍तान युद्ध के 50वां वर्षगांठ पर शुक का दिने शहीदन के श्रद्धांजलि दीहल गइल. राष्‍ट्रपति प्रणब मुखर्जी, सेना प्रमुख जनरल दलबीर सिंह, नौसेना प्रमुख एडमिरल आर के धवन आ वायुसेना प्रमुख एयर चीफ मार्शल अरूप राहा अमर जवान ज्योति पर श्रद्धांजलि दिहलें. रक्षा मंत्री मनोहर पर्रिकर आ रक्षा सचिव जी मोहन कुमार एह मौका पर मौजूद रहलें. प्रधानमंत्री नरेन्‍द्र मोदी एह मौका पर आपन ट्वीट क के आपन श्रद्धांजलि दिहलन,\nशेयर बाजार में शुक का दिने बढ़त देखे के मिलल आ सेंसेक्‍स 161 अंक बढ़के अउर निफ्टी 53 अंक बढ़ के बंद भइल. चीनो के बाजार में पाँच फीसदी के उछाल देखे के मिलल. रुपिया डालर का मुकाबले दस पइसा कमजोर हो गइल.\nबरखा का चलते कोलम्‍बो में होखत भारत आ श्रीलंका के तिसरका टेस्ट के पहिला दिने पन्द्रहे ओवर के खेल हो सकल. खेल रोके का बेरा भारत दू विकेट गँवा के 50 रन बनवले रहुवे.\nभारतीय रेल पहिला बेर देश में ऑनलाइन परीक्षा करा के बहाली करे के शुरूआत कइले बा. करीब तीन हजार रिक्ति पर बहाली खातिर कंप्‍यूटर आधारित ऑनलाइन भर्ती परीक्षा 26 तारीख से करावल जात बा आ4सितंबर ले चली. एह बीच देश के 242 शहरन में आॅनलाइन परीक्षा हो जाई.\nशुक का दिने सारण जिला के सोनपुर इलाका के एगो बिजली कर्मी के मौत करंट लगला का चलते हो गइल जब ऊ एगो बनत मकान में बिजली के काम करत रहुवे.\nबियफे का रात सारण जिला के कोपा इलाका के देवरिया गांव में दू गो मवेशी चोरन के गाँव वाले पकड़ लिहलें आ बढ़िया से पिटाई कइला का बाद पुलिस के सँउप दिहलें.\nदरभंगा से दिल्ली जात बिहार संपर्क क्रांति एक्सप्रेस शुक का दिने बड़ागोपाल टीसन का लगे एगो मवेशी से टकरा गइल. मवेशी के लाश एगो बोगी में अझूरा गइल जवना चलते करीब दू घंटा ले ट्रेन रुकल रह गइल.\nछपरा-सिवान हाईवे पर शुक का दिने एगो ट्रक एगो स्कूटी के धक्का मार दिहलसि जवना चलते एक आदमी के ओहिजे मौत हो गइल आ एक आदमी घवाहिल हो गइल. लोग ट्रक वाला के ध लिहले आ बवाल करे के कोशिश कइलें. मरेवाला मांझी थाना के चेफुल के रहे वाला बतावल जात बाड़े.\nसिवान के आइडीबीआई बैंक का लगे एगो औरत के बैग छीन के उचक्का फरार हो गइले सँ. सलेमपुर महादेवा के ई औरत अपना रिश्तेदारी में जात रहली जब ई छिनतई भइल.\nसिवान के जीबी नगर थाना के सारंगपुर पंचायत के सकरा गाँव में शुक का दिने आंगनबाड़ी सेविका चुने खातिर आइल टीम पर कुछ लोग हमला कर दीहल आ ईंटा पत्थर मार के सीडीपीओ के गाड़ी तूड़ दीहल. एह मामिला में एगो आवेदिका आ ओकरा घर का लोग पर मुकदमा दर्ज करावल गइल बा.\nगोपालगंज जिला के बरौली थाना के पिपरहिया बाजार में बिशेसरपुर के अब्दुल समद से मारपीट क के ओकर चालीस हजार रुपिया छीन लीहल गइल. विवाद पुरान बतावल जात बा जवना का चलते ई घटना भइल.\nटाटा से अपना घरे लवटत उचकागाँव इलाका के दहीभाता गाँव के एगो नवही के जहरखुरान आपना शिकार बना लिहलें. बेहोश नवही शुक का सबेर में गोपालगंज के राजेंद्र नगर बस स्टैण्ड पर मिलल आ ओकरा के अस्पताल में भरती करावल गइल.\nबेतिया के राजकीय उत्क्रमित मध्य विद्यालय डीही ढबेलवा में एक हप्ता से मिड डे मील ना मिले आ छात्रवृत्ति ना बँटइला से नाराज विद्यार्थी बियफे का दिने स्कूल के शिक्षकन के एगो कोठरी में बंद क दिहले आ प्रदर्शन कइलें.\nमोतिहारी के पताही प्रखंड मुख्यालय के राज्य खाद्य निगम के गोदाम से होखत कालाबाजारी का मामिला में पताही पूर्वी के मुखिया के बेटा गुडु कुमार उर्फ संजीत प्रसाद के पुलिस गिरफ्तार कर लिहले बिया. गुड्डु के नाम एह मामिला में शामिल ट्रेक्टर के मालिक भइला का चलते आइल बा.\nरोहतास जिला के ताराचंडी धाम पर शनिचर का दिने निकले वाला शोभा यात्रा खाति सुरक्षा व्यवस्था ले के पुलिस चउकस बिया.\nरोहतास नगर थाना के जवाहर सेतु रोड पर शुक का दिने एगो ट्रक आ टेंपो के टक्कर में एगो औरत के मौत हो गइल आ पाँच जने घवाहिल हो गइलें.\nआठ दिन पहिले किडनैप भइल एगो नवहि के लाश मिलला का बाद आरा में ओकरा घर के लोग शुक का दिने अस्पताल चहुंप के डाक्टरन के टीम से पोस्टमार्टम करावे के माँग कइले.\nबक्सर टीसन पर शुक का दुपहरिया में चेन पुलिंग क के उतरे वाला चार जने के रेल पुलिस ध लिहलसि आ ओह लोग के गिरफ्तार क के मजिस्ट्रेट का सोझा पेश क दिहलसि.\nबियफे रात बक्सर जिला के बासुदेवा गाँव में एगो आदमी के हत्या एह चलते क दिहलें कुछ बदमाश कि ऊ बुध का दिने अपना बेटी से छेड़खानी के विरोध कइले रहलें.\nप्रधानमंत्री नरेंद्र मोदी के एलान का बाद शुक का दिने सिताबदियारा के लाला टोला में राष्ट्रीय जेपी स्मारक के नेंव जेपी फाउंडेशन के अध्यक्ष आ भदोही के भाजपा सांसद बीरेंद्र सिंह मस्त का हाथे रखवावल गइल\nबैरिया तहसील में मुंसिफ न्यायालय बनावे के मांग करत बैरिया तहसील के अधिवक्तन के आंदोलन चार दिन से जारी बा. शुका का दिने ई लोग एसडीएम कार्यालय का सोझा धरना दीहल आ न्यायायिक काम ना कइलसि.\nगुजरात से आइल एगो प्रेमिका शुक का दिने गाजीपुर जिला के कटयां गांव आ चहुँपल. एह खबर के फइलते सगरी गाँव जुट गइल आ दुनू के बिआह शुक का दिने मारकंडेय महादेव मंदिर कैथी में करा दीहल गइल.\nगाजीपुर के सुहवल इलाका के बेमुआ गांव में शुक का सबेरे एगो मेहरारू के लाश घर में लटकत मिलल. बतावल जात बा कि ओकर मरद ओकर गरदन दबा के मुआ दिहलसि आ बाद में लाश के लटका के फरार हो गइल बा. पुलिस मामिला के तहकीकात करत बिया कि ई खुदकुशी हउवे कि हत्या.\nमऊ के डोमनपुरा के लड़िका आ विश्वनाथपुरा के लड़िकी के घर से भाग के शुक के दुपहरिया दक्खिन टोला थाना चहुँपले जहाँओह लोग के निकाह दुनू के घर वालन के बोला के थानाध्यक्ष करवा दिहलें.\nमऊ के तेजाबकोपागंज थाना के डांड़ी-सहरोज रोड पर छोटी सरजू नदी के पुल का नीचे बोरा में भरके फेंकल एगो तीस बरीस के आदमी के लाश मिलल बा. नवही के रहुवे से पता नइखे चलल.\nगोरखपुर के गीताप्रेस प्रबंधन के कहना बा कि प्रेस बंद नइखे भइल जवना के खबर कुछ टीवी चैनलन पर देखावल जात बा. कुछ अनेरिया कर्मचारियन के हटा दिहला का खिलाफ एहिजा के कर्मचारी हड़ताल पर बाड़न जवना चलते काम नइखे होखत. ओने गीताप्रेस के बचावे के मुहिम शुरु हो गइल बा सोशल मीडिया पर.\nदेवरिया के पौराणिक तीर्थस्थली महाकालेश्वर के उपज्योर्तिलिंग के रूप में मशहूर बाबा दुग्धेश्वरनाथ मंदिर के कायाकल्प खातिर विधायक अखिलेश प्रताप सिंह काल्हु पूजा अर्चना कइले आ बतवले कि चार करोड़ रुपिया खरच क के मंदिर के जीर्णोद्वार कइल जाई.\nशुक का दिने देवरिया के रामपुर दुबे गाँव के लोग ओहिजा के एगो नवही के गोरखपुर मेडिकल कालेज अस्पताल में मौत भइला का बाद रामपुर कारखना थाना पर जम के बवाल कइलन. ओह नवही के मौत एगो सड़क हादसा में घवाहिल भइला का चलते भइल आ जब पता चलल कि रुपिया ले के थाना से ओह गाड़ी के छोड़ दीहल गइल बा. खिसियाइल लोग महुआडीह पुलिस चौकी के आग लगा दिहलें जवना चलते दू गो राइफल आ छह गो मोटरसाइकिल राख हो गइल. बवाल काबू करे खातिर पुलिस के फायरिंग करे के पड़ल.\nवाराणसी के डीरेका में सीनियर सेक्शन इंजीनियर संतोष कुमार सिंह अपना 11 बरीस के बेटी के हत्या क के अपनहुँ फाँसी लगा के जान दे दिहलें. कुछ दिन पहिले उनुका पत्नी आ बेटा के मौत हो गइल रहुवे जवना का बाद ऊ डिप्रेशन के शिकार हो गइल रहलें.


सीमा सिंह खोजत बाड़ी दबंग बालम – Anjoria\nसीमा सिंह खोजत बाड़ी दबंग बालम\nभोजपुरी फिलिमन के डांसिंग क्वीन सीमा सिंह के अब बालम चाहीं आ उहो दबंग बालम ! पिछला दिने ‘दबंग मोर बालम’ के मुहुर्त पर फिल्म के आयटम गर्ल सीमा सिंह एह मौका पर खास मेहमान रहली.\nअतना त एकदम तय बा कि एह फिल्म में सीमा सिंह के आयटम नंबर देखे वालन के हाय करे पर मजबूर कर दी.


भोजपुरी कहानी पर बक्सर में संगोष्ठी – Anjoria\nखबर देश आ समाज सरोकार साहित्य\nजनवरी 24, 2011 कहानी, प्रो॰ रविकान्त दूबे, बक्सर, भोजपुरी अकादमी, भोजपुरी जन जागरण अभियान\nअतवार २३ जनवरी के बक्सर में आयोजित भोजपुरी संगोष्ठी के उदघाटन सत्र में बिहार के पूर्व मंत्री श्री अवधेश नारायण सिंह जी के द्वारा “भोजपुरी जन-जागरण अभियान” के चऊथा चरण के उदघाटन करल गईल. उहाँ के एह कार्यक्रम के महत्ता आ गंभीरता बतावत कहनी कि भोजपुरी के विकास खातिर आ एकर महत्ता खातिर एह तरह के कार्यक्रम में उहाँ के पहिला बेरा सम्मिलित हो रहल बानी. एह महत्वपूर्ण कार्यक्रम में आपन उपस्थिति के बारे में उहाँ के कहनी कि उनका खातिर ई गर्व के विषय बा कि अईसन कार्यक्रम में आवे के मौका मिलल. बिहार भोजपुरी अकादमी के एह प्रयास के प्रशंसा आ उत्साहवर्धन करते हुए उहाँ के अकादमी के अध्यक्ष आ संयोजक के एह आयोजन खातिर धन्यवाद भी दिहनी.\nकार्यक्रम के अध्यक्षता करते हुए बिहार भोजपुरी अकादमी के अध्यक्ष डॉ. रविकांत दुबे जी कहनी कि बिहार भोजपुरी अकादमी भोजपुरी के विकास आ महत्ता खातिर दृढ-संकल्पित बा आ एह विषय में सबका जागरूक करे खातिर आ भागीदारी खातिर, गाँव-क़स्बा आ ग्रामीण-शहरी क्षेत्र में कार्यक्रम आयोजित करके आ खुद जाकर के लोग के जागरूक कर रहल बा. संगोष्ठी के विषय “हिंदी कहानी के सामने खाड़ भोजपुरी कहानी” पर उहाँ के कहनी कि आज हिंदी कहानी के लोग समृद्ध मानेला जबकि भोजपुरी कहानी आपन समृद्धि में हिंदी कहानी के सामने कहीं से भी कम नईखे. भोजपुरी कहानी बोली के रूप में परिवार में दादा-दादी, नाना-नानी इत्यादि के मूंह से हज़ारों साल पाहिले से ही एक पीढ़ी से दूसरा पीढ़ी में, संस्कार के रूप में समृद्ध होत चलल आ रहल बा. ई बात अउर बा कि एकर लेखन काल देर से शुरू भईल. लेखन काल के समृद्ध करे के प्रयास अकादमी के द्वारा करल जा रहल बा आ एह विषय में भोजपुरी लेखक आ साहित्यकार लोग के जागरूक आ उत्साहित करल जा रहल बा. आज करल जा रहल ई जागरूकता अभियान आ उत्साह के परिणाम बहुत जल्दी ही सामने देखे के मिली आ भोजपुरी साहित्य लेखन के आधार पर भी हिंदी साहित्य के सामने आपन समृद्धि प्रमाणित कर दिही.\nकार्यक्रम के मुख्य-वक्ता डॉ. गुरचरण सिंह आ डॉ. नंदजी दुबे रहीं. डॉ. गुरुचरण जी के वक्तव्य में एक महत्वपूर्ण बात उभर के सामने आईल कि हिंदी कहानी के अपेक्षा भोजपुरी कहानी में ग्रामीण चरित्र, परिवेश आ संस्कार से भरल बा. जेकरा माध्यम से भोजपुरी-संस्कृति आ संस्कार पल्लवित होखेला. उहाँ के कहनी कि आज के समय में भोजपुरी कहानी, हिंदी कहानी से कवनो तरह से भी कमजोर नईखे.\n“भोजपुरी कहानी” पत्रिका के सम्पादक आ वयोवृद्ध भोजपुरी साहित्यकार श्री गिरिजा शंकर राय “गिरिजेश” जी कहनी कि हाल ही के दशक में भोजपुरी कहानी पर केन्द्रित अईसन महत्वपूर्ण संगोष्ठी पूरा देश में ना भईल रहल ह. एह संगोष्ठी से जहाँ भोजपुरी साहित्य के बल मिली, वहीँ भोजपुरी साहित्यकार आ लेखक लोग के उत्साहित होखे के प्रेरणा मिली. अकादमी के द्वारा करल जा रहल ई प्रयास बहुत ही महत्वपूर्ण बा आ ई जानकार के प्रसन्नता हो रहल बा कि अकादमी के द्वारा अईसन संगोष्ठी करवावल जा रहल बा.\nसंगोष्ठी में वक्ता के रूप में “भोजपुरी कहानी” पत्रिका के सम्पादक आ वयोवृद्ध भोजपुरी साहित्यकार श्री गिरिजा शंकर राय “गिरिजेश” जी उपस्थित रहनी. विशेषरूप से एह कार्यक्रम में भाग लेवे खातिर पटना से श्री भगवती प्रसाद दिवेदी जी भी उपस्थित रहनी, इहाँ के भोजपुरी कथाकार आ लेखक हईं. वीर कुंवर सिंह विश्वविद्यालय के स्नातकोत्तर (भोजपुरी विभाग) के पूर्वाध्यक्ष डॉ. गदाधर सिंह जी भी उपस्थित रहनी. एह कार्यक्रम के संगोष्ठी सत्र में राष्ट्रिय महामंत्री आ बिहार भोजपुरी अकादमी के कार्यसमिति के सदस्य प्रो. डॉ. गुरुचरण सिंह जी, वीर कुंवर सिंह विश्वविद्यालय के स्नातकोत्तर (हिंदी विभाग) के पूर्वाध्यक्ष प्रो. डॉ. नंदजी दुबे, भोजपुरी साहित्यकार अउर “पाती” पत्रिका से जुडल श्री विष्णुदेव प्रसाद, कथाकार अतुल मोहन प्रसाद, डॉ. दीपक राय लोग के द्वारा आपन शोधपत्र आ आलेख पढ़ल गईल. एह संगोष्ठी के विषय-प्रवर्तक श्री भगवती प्रसाद दिवेदी जी रहीं. संगोष्ठी में भाग लेवे वाला हरेक वक्ता के द्वारा भोजपुरी कहानी के अउर अधिक समृद्ध करके के पाठ्यक्रम आधारित पुस्तक अकादमी द्वारा प्रेरित, प्रकाशित आ संकलित करे पर बल दिहल गईल.\nएही कार्यक्रम के मंच से श्री भगवती प्रसाद दिवेदी जी के द्वारा आपन कथा-संग्रह “ठेंगा” पुस्तक के लोग के बीच प्रस्तुत करल गईल.\nकार्यक्रम के अंत में धन्यवाद ज्ञापन देते हुए कार्यक्रम के संयोजक श्री रामेश्वर प्रसाद सिन्हा “पियूष” जी के द्वारा ई अनुरोध करल गईल कि भोजपुरी साहित्य आ विकास से जुडल संगोष्ठी के आयोजित करे के एक बार फिर से मौका देहल जाओ, जेह से कि भोजपुरी से जुडल अउर भी गंभीर मुद्दा पर उद्देश्यपूर्ण चर्चा-परिचर्चा करके भोजपुरी के सही दशा आ दिशा निर्धारित करल जा सको.\nआज के एह संगोष्ठी में उपस्थित दर्शक लोग शुरू से अंत तक विषय से जुडल रहले आ प्रश्नोत्तर-काल में कई दर्शक लोग के माध्यम से भोजपुरी साहित्य विकास आ महत्ता पर कई प्रश्न आ जिज्ञासा व्यक्त करल गईल. प्रश्नोत्तर काल में उठल जिज्ञासा के समाधान विशेषग्य लोग के द्वारा दिहल गईल. उत्साहित दर्शक लोग एह कार्यक्रम से जहां भोजपुरी साहित्य के विकास आ महत्ता के प्रति जागरूक भईले वहीँ उनकर एह कार्क्रम से जुडाव एह बात के साबित करत रहल ह कि “जन-जागरण अभियान” के उद्देश्य पूरा तरह से आपन सही दिशा पर चल रहल बा आ एह सही दिशा के माध्यम से ही भोजपुरी विकास आ महत्ता के सही दशा मिलत चल जाई.


सिनेमा भोजपुरी जगत के संकटमोचक सुजीत तिवारी – Anjoria\nसिनेमा भोजपुरी जगत में आजुकाल्हु सी पी आई मूवीज के सुजीत तिवारी चरचा के आदमी बन गइल बाड़ें. एह फिल्मी दुनिया से सुजीत तिवारी के पुरान नाता ह काहे कि ऊ कई पीढ़ी से एह से जुड़ल बाड़ें. सुजीत के दादा जी स्व॰ रामायण तिवारी के भोजपुरी सिनेमा के जनक मानल जाला. अपना व्यवसाय में व्यस्त रहला का बावजूद सुजीत तिवारी सिनेमा भोजपुरी के दुनिया में एगो नया प्रयोग शुरू कइलन आ कवनो कारण से अटकल बढ़िया फिलिमन के सिनेमाघर ले चहुँपावे के फैसला कइलन. हालही में रिलीज आ सफलता के परचम लहरावत “गंगा जमुना सरस्वती” ओही फिलिमन में से एगो ह. एह फिलिम के सुजीते तिवारी का कोशिश से रिलीज कइल जा सकल. सुजीत तिवारी एह फिलिम के संकटमोचक बन गइलें आ भोजपुरी फिल्मोद्योग एह बात के स्वागत कइलसि.\nरवि किशन अपना साप्ताहिक स्तम्भ में सुजीत तिवारी के भोजपुरी फिलिमन के संकट मोचन करार दिहले आ कहले कि एह कदम से भोजपुरी फिल्म जगत के मान सम्मान बढ़ी. मनोजो तिवारी सुजीत तिवारी के तारीफ करत कहलन कि उनकर काम करे के शैली आ सिनेमा भोजपुरी के सम्मान भाव से एह उद्योग के बहुते हिम्मत मिलल बा. अइसनका मजबूत खंभा मिलला से भोजपुरी फिलिमन के मान बढ़ी. दिनेश लाल यादव निरहुआ सुजीत तिवारी के तारीफ करत उनका के भोजपुरी सिनेमा जगत के गौरव बतवले. कहलन कि उनका ला खुशी के बात बा कि सुजीत तिवारी उनुका कई फिलिमन से जुड़ल बाड़ें.\nएह चरचा का बीच सुजीत तिवारी के कहना बा कि ऊ बढ़िया फिलिमन खातिर हमेशा एह तरह के संकटमोचक बने के जिम्मेदारी लेबे ला तइयार बाड़ें.


प्रयोगकर्ता वार्ता:Darshani Kansara - विकिपीडिया\nWelcome! Darshani Kansara\nस्वागतम्! नमस्कार Darshani Kansara जी, भोजपुरी विकिपीडिया पर राउर बहुत स्वागत बा!\nDarshani Kansara जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,436 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Darshani_Kansara&oldid=625923" से लिहल गइल\nएह पन्ना पर आखिरी बेर संपादन 24 सितंबर 2018 के 05:05 बजे भइल रहल।


प्रयोगकर्ता वार्ता:Sharma~bhwiki - विकिपीडिया\nराउर बहुत-बहुत स्वागत बा Sharma~bhwiki जी !\nSharma~bhwiki जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 20,977 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\n-Nepaboy (talk) ०५:३५, ३० जुलाई २०१० (UTC)\nYour account will be renamed[संपादन]\nUnfortunately, your account clashes with another account also called Sharma. To make sure that both of you can use all Wikimedia projects in future, we have reserved the name Sharma~bhwiki that only you will have. If you like it, you don't have to do anything. If you do not like it, you can pick outadifferent name.\n१९:१८, १७ मार्च २०१५ (UTC)\n०२:४३, १९ अप्रैल २०१५ (UTC)\n"https://bh.wikipedia.org/w/index.php?title=प्रयोगकर्ता_वार्ता:Sharma~bhwiki&oldid=148641" से लिहल गइल\nएह पन्ना पर आखिरी बेर संपादन 19 अप्रैल 2015 के 02:43 बजे भइल रहल।


हाउ टू अप्लाई उज्ज्वला योजना ऑनलाइन हिंदी में बताये? » How To Apply Ujjwala Yojana Online Hindi Me Bataye - Download the Vokal App\nहाउ टू अप्लाई उज्ज्वला योजना ऑनलाइन हिंदी में बताये?...\nनमस्कार हुस्न है हाउ टू अप्लाई उज्वला योजना ऑनलाइन हिंदी में बताइए आपको कुछ अप्लाई करने की आवश्यकता नहीं आप ही मित्र के पास में जाइए और वहां आसानी से हैं वहां का फॉर्म फिल अप कर दे आपको भी कर सकते हो बच्चे छोटा-मोटा जो काम है वह ईमित्र वाला खुद कर देगा इसलिए आपके लिए बेस्ट रहेगा\nnamaskar husna hai how to apply ujwala yojana online hindi mein bataiye aapko kuch apply karne ki avashyakta nahi aap hi mitra ke paas mein jaiye aur wahan aasani se hain wahan ka form fill up kar de aapko bhi kar sakte ho bacche chota mota jo kaam hai vaah imitra vala khud kar dega isliye aapke liye best rahega\nनमस्कार हुस्न है हाउ टू अप्लाई उज्वला योजना ऑनलाइन हिंदी में बताइए आपको कुछ अप्लाई करने की\nआपका प्रश्न है कि हाउ टू अप्लाई उज्ज्वला योजना ऑनलाइन फॉर्म बताया तो इसके लिएऔर पढ़ें


सब कुछ ठीक बा – Anjoria\nDec 1, 2012 भोजपुरी, लस्टम पस्टम\nराम चेला बड़ा चिंता में बाबा लस्टमानंद के लगे अइले आ थहरा के बइठ गइले. बाबा पूछले कि उनका कवना बात के चिंता बा कि उनकर चेहरा उड़ल बा.\nराम चेला कहले, का कहीं बाबा कांग्रेस त पहिलहीं घोटाला में डूबल रहे अब भाजपो ओही पांक में फसल लउकऽतिया.\nबाबा कहले, बिलकुल ना. गुरुमूर्ति जी के सुनलऽ ना? ऊ बहुत बड़हन एकाउंटेंट हउवन आ सी ए हउवन. कहऽतारे कि एकदम खाता बही के जांच क लेहले बाड़े. कवनो गड़बड़ी नइखे. पाई पाई के हिसाब ठीक बा. गडकरी जी पर त बेकारे आरोप मढ़ऽता लोग. तूं तनिको मन छोट मत करऽ. आउर जे ऊ नोकर डराइवर वगैरह के अपना कम्पनी के डायरेक्टर बनाइये दिहले त एह में कवन खराब भइल? ई त संघ के आ दीनदयाल उपाध्याय के विचारधारा के मोताबिके बा.\nएह से गरीब लोग के शक्ति मिली. एकर त बड़ाई करे के चाहीं इहवां लोग ओकर बुराई करऽता. नेता लोग अपना भाई भतीजा , दोस्त-महीम सबके पद बांटेला आ ऊ बेचारू त गरीबन के दिहले त नेता लोग के पेट दुखाये लागल. ऊ लोग एह से डेराता कि अब जनता जे उनकर ई काम के बड़ाई करी त ऊहो लोग के इहे करे के होई. त भाई भतीजा का खाई?\nआजादी के बाद राजा- नवाब-जमीदार लोग कुल जगह-जमीन अपना कुकुर-बिलार के नावें करत रहे लोग त कवनो बात ना लेकिन जे गडकरी जी करे लगले त सब गड़बड़ हो गइल.\nआउर जे झोपड़ी-चाल में कवनो कारखाना चाहे दू तीन कारखाना खुल गइल त का अन्याय हो गइल? ई का बात भइल कि झोपड़ी वाला लोग कारखाना ना खोल सके कि इन्वेस्ट ना कर सके कवनो नेता के कम्पनी में.\nसरकार मार इन्वेस्टर लोग के पोल्हावऽत बा लेकिन जे चाल वाला लोग केहु नेता के कारखाना में पइसा लगावे लागल त हड़कम्प मच गइल. ई त अच्छा बात ह कि गुरूमूर्ति बाबू के ई सब ना लउकल. जब उनका ना लउकल त सरकार के काहे लउकत बा. लोग कहऽता कि दिल्ली के लगे एगो उपनगर में गडकरी जी के पता के कई गो पैन कार्ड पहुंच गइल. ओकरा चक्कर में पार्टी के कई करोड़ रुपया डूब गइल लेकिन गडकरी जी ना डूबले, ऊ बड़ा बड़हन चीज हउअन.\nअब बाबा गुरुमूर्ति जी गडकरी जी के निर्दोष बता दिहले आ पार्टी के आ संघ के बचा लेहले. अगर इहे सब में धराइल रहते त केहु कुछ ना कहित. अरे हमनी के प्रचार के जमाना में अतिथि के बेखइले ना जाये देत रहनी सन. अब गुरुमूर्ति जी जांच करे ले त के खिआवे.


बढ़नी – Anjoria\n– डा॰ अशोक द्विवेदी ‘लोक’ के बतिये निराली बा, आदर-निरादर, उपेक्षा-तिरस्कार सब के व्यक्त करे क ‘टोन’ आ तरीका अलगा बा. हम काल्हु अपना एगो मित्र किहाँ गइल रहलीं, उहाँ दुइये दिन पहिले उनकर माई उनका गाँव आरा (बिहार) से आइल रहुवी. पलग्गी आ हाल चाल का बाद अनासो हमरापूरा पढ़ीं…\n– डाॅ. अशोक द्विवेदी ‘लोक’ के बतिये निराली बा. आदर-निरादर, उपेक्षा-तिरस्कार के व्यक्त करे क टोन आ तरीका अलगा बा. हम काल्हु अपना एगो मित्र किहाँ गइल रहलीं. उहाँ दुइये दिन पहिले उनकर माई उनका उनका गाँव आरा (बिहार) से आइल रहुवी. पलग्गी आ हाल चाल का बाद अनासो हमरापूरा पढ़ीं…


चीन काले galavnized कोण पोस्ट श्रृंखला लिंक बाड़ निर्माता\nब्लैक विनील लेपित बाड़,उच्च सुरक्षा बाड़ लगाना,ब्लैक चेन लिंक बाड़\nAnping Tuofang Metal Product Co.,Ltd. [Hebei,China] व्यवसाय प्रकार: उत्पादक Main Mark: अफ्रीका , अमेरिका की , एशिया , पूर्वी यूरोप , यूरोप , मध्य पूर्व , अन्य बाजार , दुनिया भर निर्यातक: 61% - 70% प्रमाणपत्र: CE, ISO9001 विवरण: ब्लैक विनील लेपित बाड़,उच्च सुरक्षा बाड़ लगाना,ब्लैक चेन लिंक बाड़\nHome > उत्पादों > श्रृंखला कड़ी बाड़ > परमवीर चक्र लेपित श्रृंखला कड़ी बाड़ > काले galavnized कोण पोस्ट श्रृंखला लिंक बाड़\n काले galavnized कोण पोस्ट श्रृंखला लिंक बाड़\nमॉडल नं.: TF-067\nसंबंधित उत्पादों की सूची: ब्लैक विनील लेपित बाड़ , उच्च सुरक्षा बाड़ लगाना , ब्लैक चेन लिंक बाड़ , प्रैक्टिकल गैरीसन बाड़ , पाउडर लेपित बाड़ , ब्लैक चेन वायर बाड़ , स्क्वायर मेष बाड़ , ट्विन वायर बाड़


मेला देखे गइल नवही के गरदन रेत के मार डालल गइल – टटका खबर\nसारण जिला के रिविलगंज इलाका के औली गाछी गाँव के एगो पचीस बरीस के नवही बबलू राय के पिछला नवमी के रात्रि गरदन रेत के मुआ दीहल गइल. ई अपराध करिंगा मठिया गांव का लगे भइल आ कुछ बदमाश एह वारदात के अंजाम दिहलें बाकिर ओहनी के पहचान पता नइखे चलल. घटना के जानकारी मिलला का बाद लोग सड़क जाम कर दीहल जवना के बहुते मुश्किल से समुझा बुझा के पुलिस कप्तान सत्यवीर सिंह हटवलन.\nबबलू राय छपरा में भगवान बाजार इलाका के मालखाना चौक पर नर्सिंग होम चलावत रहले. पुलिस एह हत्या के पीछे के कारण पता लगावे में जुटल बिया आ जानल चाहत बिया कि नर्सिंग होम में बबलू के पार्टनर पप्पू आ टुनटुन से संबंध कइसन रहल. हो सकेला कि एही लोग के आपसी झगड़ा में हत्या कइल गइल होखे. एगो दोसर संभावना इहो बा कि कवनो इश्कबाजी के मामला होखो.\nTags: नर्सिंग होम, रिविलगंज, सारण


‘मल्लयुद्ध’ के सब्जेक्ट एकदमे मौलिक आ नया बा -सुनील चौहान – Anjoria\nनिर्माता सुनील चौहान के जेएमवी प्रोडक्शंस का बैनर तले बनावल फिलिम हवे ‘मल्लयुद्ध’. चांद मेहता निर्देशित ई फिलिम जल्दिये दर्शकन का सोझा आवे वाली बा. नोएडा के जानल मानल बिल्डर सुनील चौहान के ई पहिला फिलिम ह. बातचीत में सुनील चौहान अपना फिल्म आ अपना बारे में बहुते कुछ बतवले. “मल्लयुद्ध” का बारे में कहलन कि गाँव में हमेशा से कुश्ती होत आइल बा. कबो अइसहीं मनोरंजन खातिर त कबो कवनो दोसरो कारण से आपन ताकत देखावे खातिर. कबो एही का आधार पर स्वंयवरो होत रहे. फिल्म “मल्लयुद्ध” के कहानी बा कि ओह गाँव में परंपरा रहल कि अपना बेटी का बिआह खातिर मल्लयुद्ध करावल जाई आ जे जीती ओकरे से बेटी बिआह दिहल जाई. अगर कवनो कारण से बिआह ना हो सकल त लड़की के बाकी जिवन विधवा का तरह जिये के पड़त रहे. जब निर्देशक चांद मेहता एह फिल्म के स्क्रिप्ट सुनवले त सुनील के पसंद आ गइल आ फिल्म बनावे के फैसला हो गइल. ई कहानी एकदम से मौलिक आ नयापन लिहले बावे. चांद मेहता बालाजी ग्रुप के टीवी सीरियल ‘कसम से’ के निर्देशन कइले रहले. सुनीलो चौहान दिल्ली दूरदर्शन खातिर दू गो सीरियल ‘मां’ अउर ‘अभाग्य’ बनवले रहले. मल्लयुद्ध के दिवाली का बेरा रिलीज करे के सोचले बाड़न सुनील.\nनोएडा में बिल्डिंग व्यवसाय में लागल सुनील चौहान बतवले कि उनुका पिता के सपना रहे फिलिम बनावे के बाकिर बहुत कुछ कारण से ऊ आपन सपना पूरा ना सकले. एहसे अब जब सुनील सक्षम बाड़े त फिल्म बनावे के फैसला कर लिहले. भोजपुरी फिल्मोद्योग में अपना के सबसे जूनियर फिल्मकार मनला का बावजूद सुनील चौहान के कहना बा कि भोजपुरी बहुते प्यारी आ समृद्ध भाषा हिय आ साफ-सुथर, पारिवारिक आ सार्थक फिलिम बनावल सभका फायदा में रही.


jay prakash (अध्यक्ष-भोजपुरी उ0)'s Page - JaiBhojpuri.com\njay prakash (अध्यक्ष-भोजपुरी उ0)\nBlog PostsDiscussionsEventsGroupsPhotosPhoto AlbumsVideos jay prakash (अध्यक्ष-भोजपुरी उ0)'s Likes Jay prakash (अध्यक्ष-भोजपुरी उ0)'s Friends\nView All jay prakash (अध्यक्ष-भोजपुरी उ0)'s Page\njay prakash (अध्यक्ष-भोजपुरी उ0) liked Shyam Narain Verma's blog post आ जा राजा अब होली में , मौसम के मन बौराइल बा |Apr 2शशि कुमार सिंह (SHASHI) leftacomment for jay prakash (अध्यक्ष-भोजपुरी उ0)"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 18, 2012jay prakash (अध्यक्ष-भोजपुरी उ0) liked जवाहरलालयादव (बिरहागायक)'s videoJanata Party - Lok Geet - Jawahar Lal YadavApr 24, 2012जवाहरलालयादव (बिरहागायक) and jay prakash (अध्यक्ष-भोजपुरी उ0) are now friendsApr 17, 2012jay prakash (अध्यक्ष-भोजपुरी उ0) and ashish kumar rajbhar are now friendsFeb 9, 2012jay prakash (अध्यक्ष-भोजपुरी उ0) updated their profileJan 21, 2012Rajeev Mishra "राजीव भोजपुरिया" leftacomment for jay prakash (अध्यक्ष-भोजपुरी उ0)"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी !"Jan 3, 2012जय भोजपुरी leftacomment for jay prakash (अध्यक्ष-भोजपुरी उ0)"प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला…"Dec 25, 2011jay prakash (अध्यक्ष-भोजपुरी उ0) is nowamember of JaiBhojpuri.comDec 24, 2011 Welcome Them! RSS\nAt 7:35pm on August 18, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी ! At 9:32am on December 25, 2011, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी No comments yet!


Download चईता वीडियो | #Antra Singh Priyanka का यह वीडियो सांग बिहार में तहलका मचा दिया | लुट लS चईत के बहार | Mp4 3GP HD Download\nचईता वीडियो | #Antra Singh Priyanka का यह वीडियो सांग बिहार में तहलका मचा दिया | लुट लS चईत के बहार\nचईता वीडियो | #Antra Singh Priyanka का यह वीडियो सांग बिहार में तहलका मचा दिया | लुट लS चईत के बहार Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: चईता वीडियो | #Antra Singh Priyanka का यह वीडियो सांग बिहार में तहलका मचा दिया | लुट लS चईत के बहार Mp4 3GP HD Download\nDate : 2021-03-19 09:26:04 pm\nTags: चईता वीडियो | #Antra Singh Priyanka का यह वीडियो सांग बिहार में तहलका मचा दिया | लुट लS चईत के बहार, Antra Singh Priyanka,Antra Singh Priyanka ka gaana,Antra Singh Priyanka new song,Antra Singh Priyanka bhojpuri song,Antra Singh Priyanka chaita geet,Antra Singh Priyanka ka naya gaana,Antra Singh Priyanka 2020,लुट लS चईत के बहार,चईता वीडियो,Antra Singh Priyanka का यह वीडियो सांग बिहार में तहलका मचा दिया | लुट लS चईत के बहार,VG - 14850,Kahiya Aihe Nanado\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id wLRm8hAqaGs


बाप बेटा एके औरत पर लाइन मारत रहले – टटका खबर\nबाप बेटा एके औरत पर लाइन मारत रहले\nदिल्ली के खरबपति कारोबारी आ बसपा नेता दीपक भारद्वाज के हत्या के कहानी सामने अइला का बाद सभे सन्न रहि गइल बा. दीपक भारद्वाज के मारे खातिर उनुकर आपन छोट बेटा नीतेश छह करोड़ रुपिया के सुपारी दिहले रहल. देश के अपराध जगत में अबले अतना महँग सुपारी केहू ना दिहले रहल. बेटा बाप से एहसे नाराज रहुवे कि ओकरे गर्लफ्रेंड से बाप आशिकाना पसार लिहलें आ ऊ औरत मालदार बाप का सोझा कम मालदार बेटा के छोड़ दिहलसि आ दीपक संगे रहे लागल. नीतेश के अनेसा हो गइल कि ओकर बाप कहीं ओह औरत से शादी मत कर लेव आ सगरी संपति ओकरा नामे कर देव.\nनीतेश आ दीपक के वकील, जे सुपारी के इन्तजाम करवलसि, के गिरफ्तार कर लिहल गइल बा. शूटर पहिलही गिरफ्तार हो चुकल बाड़े सँ बाकिर वकील आ शूटरन के बीच के कड़ी एगो बाबा अबहियों फरार चलत बा.\nनीतेश छह करोड़ के सुपारी ओह वकील के दिहलसि, वकील दू करोड़ में सुपारी एगो बाबा के थमा दिहलसि, बाबा ओहमें से दू लाख रुपिया शूटरन के दे के दीपक के मरवा दिहलसि. दू लाख रुपिया में छह सौ करोड़ के कारोबारी मरा गइल. बस अपना चाल चलन का चलते.\nTags: दीपक हत्या काण्ड


Beautiful actress of Bhojpuri Akshara Singh s mother father are also dangerous villains of films Bhojpuri Spl: खूबसूरत हीरोइन हई अक्षरा सिंह, लेकिन उनकर मम्मी-पापा ह लोग खतरनाक विलेन\nBhojpuri Spl: खूबसूरत हीरोइन हई अक्षरा सिंह, पर उनकर मम्मी-पापा ह लोग फिलिम के खतरनाक विलेन\nभोजपुरी सिनेमा के खूबसूरत अभिनेत्री अक्षरा सिंह (Actress Akshara Singh) फिलिम में लीड एक्ट्रेस के रोल निभावेली, लेकिन उनकर मम्मी (Neelima Singh) अउर पापा विपिन सिंह (Vipin Singh) खतरनाक विलेन ह लोग...फिलिम में. रियल जिंदगी में त बहुत मिलनसार, हंसमुख आ नेक दिल इंसान ह लोग.\nमॉडर्न भोजपुरी सिनेमा (Bhojpuri Cinema) में अवधेश मिश्रा, संजय पाण्डेय, सुशील सिंह आ अनूप अरोड़ा हीं ना भोजपुरी के चर्चित अभिनेत्री अक्षरा सिंह के पापा विपिन सिंह (Vipin Singh) आ मम्मी नीलिमा सिंह भी अपना सशक्त अभिनय से खलनायिकी के दुनिया में इतिहास रचले बा लोग. रउरा सब त जानते बानी कि आधुनिक भोजपुरी सिनेमा के सबसे चर्चित अभिनेत्री के नाम ह अक्षरा सिंह. अक्षरा अलग-अलग हीरो के साथ जोड़ी बनवला के बावजूद आपन स्वतंत्र अस्तित्व बनावे मे भी सफल भइल बाड़ी.\nभोजपुरी सिनेमा हमेशा से हीरो-केन्द्रित फिल्म उद्योग रहल बा लेकिन कुछ दमदार हीरोइन बाड़ी जे अकेले भी असरदार बाड़ी. अक्षरा सिंह के शुरुआत भोजपुरी में रवि किशन के फिल्म ‘सत्यमेव जयते’ से भइल. उनके माता-पिता नीलिमा सिंह आ विपिन सिंह पहिलहीसे अभिनय से जुड़ल बा लोग त 30 अगस्त 1993 के मुंबई में जनमल अक्षरा के घर में ही अभिनय के चस्का लागल. उ ज़ी टीवी के शो काला टीका भी कइली जवन बहुत लोकप्रिय भइल. उ साल 2011 से लगातार भोजपुरी फिल्म में काम कर रहल बाड़ी. पहिले उनकर खेसारी लाल के साथे जोड़ी बनल आ फिल्म आइल ए बलमा बिहार वाला, जो जीता वही सिकंदर, साथिया, मै हूँ हीरो न 1, दिलवाला आदि. ओकरा बाद पवन सिंह के साथे जोड़ी बनल आ फिल्म आइल प्रतिज्ञा 2, करेला कमाल धरती के लाल, सरकार राज, सत्या, धड़कन, पवन राजा आ सइयां सुपरस्टार. रितेश पांडेय के साथे उनकर फिल्म आइल डोली, दबंग दामाद आदि. लेकिन एह सब के बावजूद स्टेज शो आ अल्बम में बतौर गायिका उ आपन एगो अलग पहचान आ स्वतंत्र अस्तित्व बनवले बाड़ी.\nअक्षरा अपना अभिनय, नृत्य अउर भाव-भंगिमा से करेजा में उतर जाली. उनकर आपन एगो फैन फॉलोविंग बा. उनकर गीत डिजिटल प्लेटफोर्म पर भी खूब सुनल जाला. पवन सिंह के साथ विवाद के वजह से उ भारतीय टेलीविजन पर काफी सुर्खी में रहली. फेर निर्देशक अनुभव सिन्हा के टिप्पड़ी पर भी उ भोजपुरी सिनेमा के पक्ष से काउंटर टिप्पणी खातिर टीवी पर सुर्खी बटोरली. कहे के मतलब कि सोशल मिडिया होखे भा फ़िल्मी पर्दा, न्यूज चैनल होखे भा स्टेज शो ...हर जगह अक्षरा के जोरदार उपस्थिति बा. प्राण जाई पर वचन ना जाई, ए बलमा बिहार वाला, दिलवाला, सत्या, निरहुआ रिक्शावाला 2, सत्या, माँ तुझे सलाम, धड़कन, साथिया जइसन अनेक फिलिमन में अपना सशक्त अभिनय से दर्शक के दिल में जगह बनवले बाड़ी, से अलग. अभिनय अक्षरा के डीएनए में बा काहे कि उनकर माता-पिता जबरदस्त कलाकार बाड़न.\nरवि किशन के फिल्म ‘बिहारी माफिया’ से भोजपुरी सिनेमा में उतरलें विपिन सिंह\nलगभग 25 साल तक थिएटर से जुड़ल विपिन सिंह भोजपुरी से पहिले हिंदी में अच्छा काम कइलें बाड़ें. जवना में ‘मुंबई शूटर’, श्रेयस तलपडे के फिलिम ‘आगे से राईट’ आदि कइगो फिलिम शामिल बा. टीवी सीरियल ‘जय श्री कृष्णा’ में भामासुर के नेगेटिव रोल में भी उनका के नोटिस कइल गइल. पटना के रहे वाला विपिन सिंह भोजपुरी में रविकिशन के फिल्म ‘बिहारी माफिया’ से शुरुआत कइलें. ओकरा बाद उनकरा के कई गो फिलिम ऑफर होखे लागल. बकौल विपिन सिंह, ‘मसीहा बाबू’ में नेगेटिव दरोगा के रोल उनकर पसंदीदा रोल ह. पवन सिंह के फिलिम ‘सत्या’ में लल्लन तिवारी के रोल कइलें, जे एगो दबंग शख्सियत रहल अउर ओकर पूरा बिहार में एगो साम्राज्य रहल. पवन सिंह के फिलिम ‘वान्टेड’ में उ एगो मुस्लिम नेता के भूमिका में रहलन, जे नकारात्मक चरित्र के रहे. कुछ अइसन ही रोल फिलिम ‘इंडियन’ में भी उ निभवले जेकर जादातर संवाद हिंदी में रहल. ई सब किरदार विपिन सिंह के उल्लेखनीय किरदारन में से बा. अभी ले उ भोजपुरी में लगभग 138 गो फिलिम कइलें बाड़े.\nनिमकी मुखिया सिरियल से त घर-घर मे पहुंच गइली नीलिमा सिंह\nभोजपुरी सिनेमा के आधुनिक दौर में भी स्त्री के खल-पात्र खूब लउकेला जइसे क्रूर सास, सौतेली माँ, बिगड़ैल अमीर मालकिन आदि. एह सब पात्रन के निभावे वाला कलाकारन में नीलिमा सिंह के नाम प्रमुख बा. नीलिमा सिंह हिन्दी टीवी सीरियल से लेके भोजपुरी सिनेमा में कई गो यादगार भूमिका निभवले बाड़ी. यथा, असलम शेख के निर्देशन में बनल फिलिम ‘बिदाई’ जेकरा में उ रिंकू घोष के क्रूर सास के रोल कइले रहली, ई फिलिम अउर रोल दूनो काफी सराहनीय रहे. ‘पायल’, ‘कर्ज़ विरासत के’, ‘दरिया दिल’, ‘देस परदेस’ में नीलिमा सिंह नकारात्मक किरदार कइलें बाड़ी. फिलिम ‘ठोक देब’ में उनका लीड विलेन के रोल मिलल जवन भोजपुरी में नया प्रयोग रहे, एगो महिला मुख्य खलनायक के भूमिका में रहे. ‘प्यार बिना चैन कहाँ रे’ अउर ‘कईसन पियवा के चरित्तर बा’ में उ क्रूर सास के भूमिका निभवले रहली. निमकी मुखिया सिरियल से त उ घर-घर मे पहुंच गइली. विपिन सिंह आ नीलिमा सिंह से अभिनय के जवन संस्कार मिलल, ओकरा के लेके बहुत आगे निकल गइल बाड़ी अक्षरा अउर अपना ना खाली अपना मम्मी-पापा के नाम रोशन कर रहल बाड़ी बल्कि उनकर सपना भी साकार कर रहल बाड़ी.\n(लेखक मनोज भावुक भोजपुरी सिनेमा के जानकार हैं. )